
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


20 Οκτωβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 3707 


ΑΠΟΦΑΣΕΙΣ 

Αριθμ. 9694/117799 

Εγκριση Οργανισμού Εσωτερικής Υπηρεσίας 
(Ο.Ε.Υ.) του ΝΠΔΔ Δήμου Ρήγα Φεραίου Ν. Μα¬ 
γνησίας. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ ΚΑΙ ΣΤΕΡΕΑΣ ΕΛΛΑΔΑΣ 

Έχοντας υπόψη τις διατάξεις: 

1. Των άρθρων 1,63,102,103,107, 214, 224, 254, 280 
και 283, του ν. 3852/2010 του ν. 3852/2010 «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης» (Α'/87). 

2. Του άρθρου 24 του ν. 4368/2016 «Μέτρα για την 
επιτάχυνση του κυβερνητικού έργου και άλλες διατά¬ 
ξεις» (Α'/21), με το οποίο προστίθεται άρθρο 28Α στο 
ν. 4325/2015. 

3. Του άρθρου 28 του ν. 4325/2015 «Εκδημοκρατι¬ 
σμός της Διοίκησης - Καταπολέμηση γραφειοκρατίας 
και Ηλεκτρονική Διακυβέρνηση, Αποκατάσταση αδικιών 
και άλλες διατάξεις» (Α'/47). 

4. Του π.δ. 138/2010 «Οργανισμός της Αποκεντρωμέ¬ 
νης Διοίκησης Θεσσαλίας και Στερεός Ελλάδας» (Α'/231). 

5. Την 13917/15.5.2017 απόφαση του Υπουργού 
Εσωτερικών περί διορισμού Συντονιστή στην Αποκε¬ 
ντρωμένη Διοίκηση Θεσσαλίας και Στερεός Ελλάδας 
(ΥΟΔΔ/250). 

6. Των άρθρων 6, και 9 του ν. 2503/1997 «Διοίκηση, 
Οργάνωση, Στελέχωση της Περιφέρειας, ρύθμιση θεμά¬ 
των για την Τοπική Αυτ/ση και άλλες διατάξεις» (Α'/97). 

7. Του άρθρου 10, του ν. 3584/2007 (ΦΕΚ 143/τ.ΑV 
2007) «Κύρωση του Κώδικα κατάστασης Δημοτικών και 
Κοινοτικών Υπαλλήλων» όπως συμπληρώθηκε με τις δια¬ 
τάξεις της παρ. Ι,του άρθρου 38, του ν. 3801/2009 (ΦΕΚ 
163/τ.Β'/4.9.2009). 

8. Του άρθρου 34 του ν. 2190/1994 (Α'/28) «Σύσταση 
ανεξάρτητης αρχής για την επιλογή προσωπικού και 
ρύθμιση θεμάτων Δ/σης». 

9. Του ν. 3839/2010 (Α'/51) και του άρθρου 51 του 
ν. 3905/2010(Α7219). 

10. Των άρθρων 11, και 18, παρ. 2 του ν. 2539/1997 
(Α724) «Συγκρότηση της ΠρωτοβάθμιαςΤοπικής Αυτο¬ 
διοίκησης» όπως αντικαταστάθηκαν με τις όμοιες του 


άρθρου 13 του ν. 2672/1998 (Α7290) «Οικονομικοί Πόροι 
της Νομ/κής Αυτ/σης και άλλες διατάξεις όπως τροπο¬ 
ποιήθηκε και ισχύει». 

11. Του άρθρου 90 του «Κώδικα της Νομοθεσίας για 
την Κυβέρνηση και τα Κυβερνητικά Όργανα που κυρώ¬ 
θηκε με το άρθρο πρώτο του π.δ. 63/2005» (Α798). 

12. Του ν. 3274/2004 (Α /195) «Οργάνωση και Λει¬ 
τουργία των Οργανισμών Τοπικής Αυτ/σης Πρώτου και 
Δευτέρου Βαθμού» 

13. Τουν. 4354/2015 «Διαχείριση των μη εξυπηρετού¬ 
μενων δανείων, μισθολογικές ρυθμίσεις και άλλες επεί¬ 
γουσες διατάξεις εφαρμογής της συμφωνίας δημοσιονο¬ 
μικών στόχων και διαρθρωτικών μεταρρυθμίσεων» (ΦΕΚ 
176/τ.Α716.12.2016), όπως τροποποιήθηκε και ισχύει. 

14. Του ν. 4369/2016 «Εθνικό Μητρώο Επιτελικών Στε¬ 
λεχών Δημόσιας Διοίκησης, βαθμολογική διάρθρωση 
θέσεων, συστήματα αξιολόγησης, προαγωγών και επι¬ 
λογής προϊσταμένων (διαφάνεια αξιοκρατία και αποτε- 
λεσματικότητα της Δημόσιας Διοίκησης) και άλλες δια¬ 
τάξεις» (ΦΕΚ 33/τ.Α727.2.2016), όπως τροποποιήθηκε 
και ισχύει. 

15. Των: π.δ. 37.α/1987, 22/1990, 50/2001, 347/2003, 
44/2005,116/2006,146/2007 και 19/2011. 

16. Τον Οδηγό σύνταξηςτων Οργανισμών Εσωτερικής 
Υπηρεσίας των Δημοτικών Ν.Π.Δ.Δ. της Ελληνικής Εται¬ 
ρίας Τοπικής Ανάπτυξης και Αυτ/σης (Ε.Ε.Τ.Α.Α. - Α.Ε.). 

17. Το πρότυπο σχέδιο Ο.Ε.Υ. μεγάλου Νομικού Προ¬ 
σώπου Δημοσίου Δικαίου της Ελληνικής ΕταιρίαςΤοπι- 
κής Ανάπτυξης και Αυτ/σης (Ε.Ε.Τ.Α.Α. - Α.Ε.) με αρμοδι¬ 
ότητες σε όλους τους τομείς. 

18. Την 6983/85785/1.6.2017 απόφαση του Συντονι¬ 
στή Αποκεντρωμένης Διοίκησης Θεσσαλίας και Στερεός 
Ελλάδας, περί «Παροχής εξουσιοδότησης υπογραφής 
πράξεων και εγγράφων «Με εντολή Συντονιστή» του 
Συντονιστή Αποκεντρωμένης Διοίκησης Θεσσαλίας και 
Στερεός Ελλάδας (Α.Δ.Θ.Σ.Ε.) στον Προϊστάμενο ή στην 
Προϊσταμένη της Γενικής Διευθύνσεως Εσωτερικής Λει¬ 
τουργίας και στους Προϊσταμένους ή στις Προϊσταμέ- 
νες Διευθύνσεων και Τμημάτων της ανωτέρω Γενικής 
Διευθύνσεως» (Β72002) όπως διορθώθηκε με το ΦΕΚ 
τ.Β /2189/27.6.2017 και ισχύει. 

19. Την με αριθμ. 373/2016 απόφαση του Δημοτικού 
Συμβουλίου του Δήμου Ρήγα Φεραίου περί «Ψήφισης 
Οργανισμού Εσωτερικής Υπηρεσίας του ΝΠΔΔ». 

20. Την με αριθμ. 49/2017 απόφαση του Διοικητικού 
Συμβουλίου του ΝΠΔΔ Δήμου Ρήγα Φεραίου περί «Έγκρι¬ 
σης οργανισμού εσωτερικής υπηρεσίας του ΝΠΔΔ». 

21 .Το αριθμ. 12/5.4.2017 πρακτικό του Υπηρεσιακού 
Συμβουλίου Υπαλλήλων Ο.Τ.Α. Ν. Μαγνησίας, με το 
οποίο γνωμοδοτεί, υπέρ της έγκρισης του Οργανισμού 
Εσωτερικής Υπηρεσίας του ΝΠΔΔ Δήμου Ρήγα Φεραίου. 

22. Το με αριθμ. πρωτ. 7300/89111/26.6.2017 έγγραφό 
μας. 

23. Την με αριθμ. 119/2017 απόφαση του Δημοτικού 
Συμβουλίου του Δήμου Ρήγα Φεραίου περί «Έγκρισης 
Οργανισμού Εσωτερικής Υπηρεσίας του ΝΠΔΔ». 

24. Την με αριθμ. 39/2017 απόφαση του Διοικητι¬ 
κού Συμβουλίου του ΝΠΔΔ Δήμου Ρήγα Φεραίου περί 
«Έγκρισης Οργανισμού Εσωτερικής Υπηρεσίας του 
ΝΠΔΔ». 

25. Το αριθμ. 5/18.7.2017 πρακτικό του Υπηρεσιακού 
Συμβουλίου Υπαλλήλων Ο.Τ.Α. Ν. Μαγνησίας, με το 
οποίο γνωμοδοτεί, υπέρ της έγκρισης του Οργανισμού 
Εσωτερικής Υπηρεσίας του ΝΠΔΔ Δήμου Ρήγα Φεραίου, 
αποφασίζει ομόφωνα: 

Εγκρίνουμε την αριθμ. 39/2017 απόφαση του Διοικητι¬ 
κού Συμβουλίου, με την οποία ψηφίστηκε ο Οργανισμός 
Εσωτερικής Υπηρεσίας (Ο.Ε.Υ.) του Δημοτικού Νομικού 
Προσώπου Δήμου Ρήγα Φεραίου Ν. Μαγνησίας, το πε¬ 
ριεχόμενο του οποίου έχει ως εξής: 

ΠΕΡΙΕΧΟΜΕΝΑ 

ΜΕΡΟΣ 1: ΔΙΑΡΘΡΩΣΗ ΥΠΗΡΕΣΙΩΝ ΤΟΥ ΝΟΜΙΚΟΥ 
ΠΡΟΣΩΠΟΥ 

• Άρθρο 1: ΔΙΑΡΘΡΩΣΗ ΥΠΗΡΕΣΙΩΝ 

ΜΕΡΟΣ 2: ΑΡΜΟΔΙΟΤΗΤΕΣ ΥΠΗΡΕΣΙΩΝ 

• Άρθρο 2: Αρμοδιότητες Αυτοτελούς Γραφείου Διοί¬ 
κησης, Επικοινωνίας και Δημοσίων Σχέσεων. 

• Άρθρο 3: Αρμοδιότητες Αυτοτελούς Τμήματος Κοι¬ 
νωνικής Προστασίας και Αλληλεγγύης, Παιδείας, Πολι¬ 
τισμού και Αθλητισμού 

• Άρθρο 4: Αρμοδιότητες Αυτοτελούς Τμήματος Υπη¬ 
ρεσιών Υποστήριξης 

ΜΕΡΟΣ 3: ΔΙΟΙΚΗΣΗ - ΕΠΟΠΤΕΙΑ - ΣΥΝΤΟΝΙΣΜΟΣ 

• Άρθρο 5: Διοίκηση - Εποπτεία - Συντονισμός 

• Άρθρο 6: Αρμοδιότητες Προϊσταμένων Διοικητικών 
ενοτήτων 

• Άρθρο 7: Κανονισμοί Λειτουργίας των Υπηρεσιών 

ΜΕΡΟΣ 4: ΘΕΣΕΙΣ ΠΡΟΣΩΠΙΚΟΥ 

• Άρθρο 8: Οργανικές θέσεις με σχέση εργασίας Δη¬ 
μοσίου Δικαίου 

• Άρθρο 9: Προσωρινές θέσεις με σχέση εργασίας Δη¬ 
μοσίου Δικαίου 

• Άρθρο 10: Θέσεις με σχέση εργασίας Ιδιωτικού Δι¬ 
καίου Αορίστου Χρόνου 

• Άρθρο 11: Θέσεις με σχέση εργασίας Ιδιωτικού Δι¬ 
καίου Ορισμένου Χρόνου 

ΜΕΡΟΣ 5: ΟΙΚΟΝΟΜΙΚΑ ΣΤΟΙΧΕΙΑ 

• Άρθρο 12: Οικονομικά στοιχεία 

ΜΕΡΟΣ 6: ΠΡΟΪΣΤΑΜΕΝΟΙ ΥΠΗΡΕΣΙΩΝ 

• Άρθρο 13: Προϊστάμενοι Υπηρεσιών 

ΜΕΡΟΣ 7: ΤΕΛΙΚΕΣ ΔΙΑΤΑΞΕΙΣ 

• Άρθρο 14: Τελικές διατάξεις 


ΜΕΡΟΣ 1 

ΔΙΑΡΘΡΩΣΗ ΥΠΗΡΕΣΙΩΝ 

ΤΟΥ ΝΟΜΙΚΟΥ ΠΡΟΣΩΠΟΥ 

Άρθρο 1 

ΔΙΑΡΘΡΩΣΗ ΥΠΗΡΕΣΙΩΝ 

Οι Υπηρεσίες του Νομικού Προσώπου του Δήμου περι¬ 
λαμβάνουν τις παρακάτω οργανικές μονάδες ομαδοποι- 
ημένες σε ενότητες συναφούς σκοπού και αντικειμένου: 

ΕΝΟΤΗΤΑ Α: ΕΠΙΤΕΛΙΚΕΣ ΥΠΗΡΕΣΙΕΣ 

Αυτοτελές Γραφείο Διοίκησης, Επικοινωνίας και Δη¬ 
μοσίων Σχέσεων. 

ΕΝΟΤΗΤΑ Β: ΥΠΗΡΕΣΙΕΣ ΚΟΙΝΩΝΙΚΗΣ ΠΡΟΣΤΑΣΙΑΣ 
ΚΑΙ ΑΛΛΗΛΕΓΓΥΗΣ, ΠΑΙΔΕΙΑΣ, ΠΟΛΙΤΙΣΜΟΥ, ΑΘΛΗΤΙΣ¬ 
ΜΟΥ ΚΑΙ ΥΠΟΣΤΗΡΙΞΗΣ 

1. ΑυτοτελέςΤμήμα Κοινωνικής Προστασίας και Αλλη¬ 
λεγγύης, Παιδείας, Πολιτισμού και Αθλητισμού 

2. Αυτοτελές Τμήμα Υπηρεσιών Υποστήριξης 

ΜΕΡΟΣ 2 

ΑΡΜΟΔΙΟΤΗΤΕΣ ΥΠΗΡΕΣΙΩΝ 

ΕΝΟΤΗΤΑ Α: ΕΠΙΤΕΛΙΚΕΣ ΥΠΗΡΕΣΙΕΣ 

Άρθρο 2 

Αρμοδιότητες αυτοτελούς γραφείου 

διοίκησης, επικοινωνίας και δημοσίων σχέσεων 

Το Αυτοτελές Γραφείο Διοίκησης, Επικοινωνίας και 
Δημοσίων Σχέσεων παρέχει κάθε είδους διοικητική και 
γραμματειακή υποστήριξη προςτο Διοικητικό Συμβού¬ 
λιο, τον Πρόεδρο και τον Αντιπρόεδρο του Διοικητικού 
Συμβουλίου του Νομικού Προσώπου και ιδίως: 

1. Οργανώνει τις συνεδριάσεις του Διοικητικού Συμ¬ 
βουλίου και τηρεί τα πρακτικά των συνεδριάσεων. 

2. Τηρεί αρχείο των αποφάσεων του Διοικητικού Συμ¬ 
βουλίου και του Προέδρου του Διοικητικού Συμβουλίου. 

3. Παράγει, διεκπεραιώνει, διαχειρίζεται και αρχειο¬ 
θετεί έγγραφα που έχουν σχέση με τη λειτουργία του 
Διοικητικού Συμβουλίου και τις αρμοδιότητες του Προ¬ 
έδρου και του Αντιπροέδρου. 

4. Προγραμματίζει, οργανώνει και ρυθμίζει τις συνα¬ 
ντήσεις του Προέδρου και του Αντιπροέδρου του Διοι¬ 
κητικού Συμβουλίου. 

5. Διεξάγει και διεκπεραιώνει την προσωπική αλλη¬ 
λογραφία του Προέδρου του Διοικητικού Συμβουλίου. 

6. Τηρεί αρχείο των κάθε είδους αποφάσεων του Δή¬ 
μου προς χρήση του Διοικητικού Συμβουλίου και του 
Προέδρου του, καθώς και κάθε άλλο στοιχείο σύμφωνα 
με τις κατευθύνσεις του Προέδρου. 

7. Υποστηρίζει την οργάνωση και την υλοποίηση κάθε 
είδους εκδηλώσεων του Νομικού Προσώπου (π.χ. διαλέ¬ 
ξεις, εορτές κλπ) και οργανώνει και υλοποιεί προγράμμα¬ 
τα προβολήςτου έργου και των υπηρεσιών που παρέχει 
το Νομικό Πρόσωπο. 

8. Σχεδιάζει, εισηγείται και εφαρμόζει προγράμματα 
ενημέρωσηςτων πολιτών για τις επιδιώξεις, στόχους και 
υπηρεσίες του Νομικού Προσώπου με γενικό στόχο τη 
σχετική δραστηριοποίηση των πολιτών. 

9. Σχεδιάζει και εισηγείται τη επικοινωνιακή πολιτική 
για την προώθηση της αποστολής και των στόχων του 
Νομικού Προσώπου και αντίστοιχα σχεδιάζει και εισηγεί- 

ται και προωθεί την εφαρμογή των προγραμμάτων των 
ενεργειών που είναι απαραίτητες για την υλοποίηση της 
επικοινωνιακής αυτής πολιτικής. 

10. Παρακολουθεί συστηματικά τα δημοσιεύματα 
(έντυπα και ηλεκτρονικά) σχετικά με τις δραστηριότη¬ 
τες του Νομικού Προσώπου και ενημερώνει σχετικά τα 
όργανα διοίκησής του. Τηρεί αρχείο των δημοσιεύσε¬ 
ων καθώς και των σχετικών απαντήσεων του Νομικού 
Προσώπου. 

11. Διαχειρίζεται τις σχέσεις του Νομικού Προσώπου 
με τον ηλεκτρονικό και έντυπο τύπο και τα μέσα μαζικής 
ενημέρωσης και επιμελείται των δημοσιευμάτων και των 
δελτίων τύπου. 

12. Επιμελείται των ενημερωτικών εκδόσεων ή εκπο¬ 
μπών του Νομικού Προσώπου στα ΜΜΕ. 

13. Συνεργάζεται κατά τις ανωτέρω δραστηριότητες με 
την αρμόδια για την Επικοινωνία υπηρεσία του Δήμου. 

ΕΝΟΤΗΤΑ Β: ΥΠΗΡΕΣΙΕΣ ΚΟΙΝΩΝΙΚΗΣ ΠΡΟΣΤΑΣΙΑΣ 
ΚΑΙ ΑΛΛΗΛΕΓΓΥΗΣ, ΠΑΙΔΕΙΑΣ, ΠΟΛΙΤΙΣΜΟΥ, ΑΘΛΗΤΙΣ¬ 
ΜΟΥ ΚΑΙ ΥΠΟΣΤΗΡΙΞΗΣ 

Άρθρο 3 

Αρμοδιότητες Αυτοτελούς Τμήματος 
Κοινωνικής Προστασίας και Αλληλεγγύης, 
Παιδείας, Πολιτισμού και Αθλητισμού 

Το αυτοτελές τμήμα Κοινωνικής Προστασίας και Αλ¬ 
ληλεγγύης, Παιδείας, Πολιτισμού και Αθλητισμού είναι 
υπεύθυνο για την εκτέλεση των σκοπών του νομικού 
προσώπου. 

Πιο συγκεκριμένα οι αρμοδιότητες του είναι οι ακό¬ 
λουθες: 

Α) Αρμοδιότητες σε θέματα Κοινωνικής Προστασίας 
και Αλληλεγγύης 

(Αρμοδιότητες Σχεδιασμού / Συντονισμού / Παρα¬ 
κολούθησης / Υλοποίησης Κοινωνικών Πολιτικών και 
Προγραμμάτων) 

1. Σχεδιάζει, εισηγείται και μεριμνά για την εφαρμο¬ 
γή κοινωνικών πολιτικών ή συμμετέχει σε δράσεις που 
αποσκοπούν στην υποστήριξη και κοινωνική φροντίδα 
της βρεφικής, παιδικής και τρίτης ηλικίας. 

2. Σχεδιάζει, εισηγείται και μεριμνά για την εφαρμογή 
προγραμμάτων ή συμμετέχει σε προγράμματα και δρά¬ 
σεις για την ένταξη μεταναστών, ατόμων με αναπηρία, 
ηλικιωμένων. Ενδεικτικά εφαρμόζει ή συμμετέχει σε 
προγράμματα εκμάθησης της ελληνικής γλώσσας από 
μετανάστες, αναψυχής ατόμων με αναπηρία, ψυχαγω¬ 
γίας και αναψυχής ηλικιωμένων. 

3. Σχεδιάζει, εισηγείται και μεριμνά για την εφαρμογή 
και ανάπτυξη δράσεων εθελοντισμού και κοινωνικής 
αλληλεγγύης, εθελοντικών οργανώσεων και ομάδων 
εθελοντών που θα δραστηριοποιούνται για την επίτευξη 
των στόχων και την υποβοήθηση του έργου της κοινω¬ 
νικής προστασίας και αλληλεγγύης του Δήμου. 

4. Ενημερώνεται για τις δυνατότητες συμμετοχής του 
Νομικού Προσώπου σε χρηματοδοτούμενα προγράμ¬ 
ματα ή δράσεις για ευπαθείς κοινωνικές ομάδες (π.χ. 
προγράμματα λειτουργίας παιδικών και βρεφονηπιακών 
σταθμών,,κέντρων ανοικτής περίθαλψης και ημερήσιας 
φροντίδας, κέντρων ΑΜΕΑ, μονάδων κοινωνικής μέρι¬ 


μνας, βρεφοκομείων, ορφανοτροφείων, γηροκομείων) 
και εισηγείται για τη συμμετοχή του ΝΠΔΔ σε αυτά. 

5. Μεριμνά, σε συνεργασία και μετοΤμήμα Υποστήρι¬ 
ξης, για την ετοιμασία προτάσεων προς τους αρμόδιους 
φορείς για την ανάληψη από το Νομικό Πρόσωπο της 
ευθύνης οργάνωσης και υλοποίησης των ανωτέρω προ¬ 
γραμμάτων, προωθεί τις προτάσεις για έγκρισή τους και 
μεριμνά για την υποβολή τους. 

6. Παρακολουθεί την κατάλληλη υλοποίηση των ανω¬ 
τέρω προγραμμάτων και συντάσσει και υποβάλλει τους 
αναγκαίους απολογισμούς. 

7. Μεριμνά για την εφαρμογή προγραμμάτων Κοινωνι¬ 
κής Προστασίας που στοχεύουν στην στήριξη αστέγων 
και οικονομικά αδύνατων πολιτών. 

8. Σχεδιάζει, προγραμματίζει και μεριμνά για την 
εφαρμογή μέτρων που σκοπό έχουν την προαγωγή της 
δημόσιας υγείας. Στο πλαίσιο αυτό μεριμνά για την πλη¬ 
ροφόρηση των πολιτών για θέματα δημόσιας υγείας. 

9. Οργανώνει την εφαρμογή των ανωτέρω προγραμ¬ 
μάτων μετά την ανάθεσή τους στο Νομικό Πρόσωπο και 
μεριμνά για την αποτελεσματικότερη και αποδοτικότερη 
υλοποίησή τους εξασφαλίζοντας τους αναγκαίους και 
κατάλληλους ανθρώπινους και τεχνικούς πόρους. 

10. Συνεργάζεται με το Τμήμα Υποστήριξης για την 
υλοποίηση των ανωτέρω προγραμμάτων, αξιοποιώντας 
την τεχνογνωσία, την εμπειρία και τους πόρους που μπο¬ 
ρούν να διαθέσουν. 

(Αρμοδιότητες σχετικές με τη λειτουργία Κέντρων 
Ανοιχτής Προστασίας Ηλικιωμένων) 

11. Παρέχει πληροφόρηση στους πολίτες για το Κέ¬ 
ντρο Ανοικτής Προστασίας Ηλικιωμένων του Δήμου και 
τα τυχόν παραρτήματά που δύναται να έχει, με σκοπό 
την προσέλκυση των ανθρώπων που έχουν ανάγκη των 
παροχών του ή εκείνων που θέλουν να προσφέρουν 
εθελοντικές υπηρεσίες και γενικά μεριμνά για την ευ- 
αισθητοποίηση της κοινότητας σε θέματα κοινωνικής 
αλληλεγγύης και κοινωνικής συνοχής. 

12. Υποδέχεται, ενημερώνει, συμβουλεύει και παρέχει 
κοινωνική υποστήριξη στα μέλη του ΚΑΠΗ και στις οικο- 
γένειέςτους. Ιδιαίτερη βαρύτητα δίδεται στην προσπά¬ 
θεια: α) για την παραμονή των ατόμων της τρίτης ηλικίας 
στο οικείο οικογενειακό και κοινωνικό τους περιβάλλον, 
την πρόληψη και αντιμετώπιση βιολογικών, ψυχολογι¬ 
κών και κοινωνικών προβλημάτων, την εξασφάλιση 
αξιοπρεπούς διαβίωσης β) για την ενημέρωση και υπο¬ 
στήριξη των ατόμων με ειδικές ανάγκες στη διαδικασία 
κοινωνικής ένταξης. 

13. Υλοποιεί προγράμματα δημιουργικής απασχόλη¬ 
σης και ψυχαγωγίας για τα μέλη και τους επωφελούμε¬ 
νους του ΚΑΠΗ. 

14. Συνεργάζεται με την αρμόδια Κοινωνική Υπηρεσία 
του Δήμου και άλλες εξειδικευμένες υπηρεσίες υγείας και 
πρόνοιας για την παροχή πλήρους υποστήριξης στους 
επωφελούμενους και τις οικογένειές τους και την παρα¬ 
πομπή σε αυτές όταν απαιτείται. 

15. Μεριμνά για την προσέλκυση εθελοντών, την εκ¬ 
παίδευσή τους και την αξιοποίησή τους στις δομές και 
υπηρεσίες του ΚΑΠΗ. 

16. Μεριμνά για την εκπαίδευση σπουδαστών και φοι¬ 
τητών σχετικών επιστημών που διενεργούν την πρακτική 

τους άσκηση ή των ανέργων που προσλαμβάνονται για 
την απόκτηση επαγγελματικής εμπειρίας. 

17. Μεριμνά για την φύλαξη, την καθαριότητα και την 
ευπρεπή εμφάνιση των εγκαταστάσεων και του εξοπλι¬ 
σμού του. 

Β) Αρμοδιότητες σε θέματα παιδείας 

(Αρμοδιότητες Σχεδιασμού / Συντονισμού / Παρακο¬ 
λούθησης/ Υλοποίησης Προγραμμάτων) 

18. Οργανώνει και υλοποιεί κοινωνικές δράσεις για 
παιδιά σχολικής και προσχολικής ηλικίας, για νέους / 
νέες και για την οικογένεια (πχ Παιδικές κατασκηνώσεις, 
Συμβουλευτικό κέντρο για τα παιδιά και την οικογένεια, 
Κέντρο Πληροφόρησης Νέων, Κέντρο Πρόληψης και Κα¬ 
ταπολέμησης Ναρκωτικών, Πρόγραμμα Υποστήριξης 
της σχολικής κοινότητας κλπ). 

19. Ενημερώνεται συνεχώς για τις δυνατότητες συμ¬ 
μετοχής σε χρηματοδοτούμενα προγράμματα για παι¬ 
διά σχολικής και προσχολικής ηλικίας, για νέους / νέες 
και για την οικογένεια (π.χ. πρόγραμμα δημιουργικής 
απασχόλησης παιδιών, προγράμματα κυκλοφοριακής 
αγωγής) και εισηγείται για την συμμετοχή του Νομικού 
Προσώπου σε αυτά. 

20. Μεριμνά, σε συνεργασία και με το Τμήμα Υποστή¬ 
ριξης, για την ετοιμασία προτάσεων προς τους αρμόδι¬ 
ους φορείς για την ανάληψη από το Νομικό Πρόσωπο 
της ευθύνης οργάνωσης και υλοποίησης των ανωτέρω 
προγραμμάτων, προωθεί τις προτάσεις για έγκρισή τους 
και μεριμνά για την υποβολή τους. 

21. Οργανώνει την εφαρμογή των ανωτέρω προγραμ¬ 
μάτων μετά την ανάθεσή τους στο Νομικό Πρόσωπο και 
μεριμνά για την αποτελεσματικότερη και αποδοτικότερη 
υλοποίησή τους εξασφαλίζοντας τους αναγκαίους και 
κατάλληλους ανθρώπινους και τεχνικούς πόρους. 

22. Παρακολουθεί την κατάλληλη υλοποίηση των ανω¬ 
τέρω προγραμμάτων και συντάσσει και υποβάλλει τους 
αναγκαίους απολογισμούς. 

23. Συνεργάζεται με τα άλλα Τμήματα για την υλοποί¬ 
ηση των ανωτέρω προγραμμάτων, αξιοποιώντας την 
τεχνογνωσία, την εμπειρία και τους πόρους που μπορούν 
να διαθέσουν. 

(Αρμοδιότητες Λειτουργίας Παιδικών Σταθμών) 

Το τμήμα είναι αρμόδιο για την εποπτεία, τη διοίκηση 
και την αποτελεσματική λειτουργία των Παιδικών και 
Βρεφονηπιακών Σταθμών. Για την καλύτερη εξυπηρέτη¬ 
ση των κατοίκων του Δήμου οι υπηρεσίεςτων Παιδικών 
και Βρεφονηπιακών Σταθμών παρέχονται σε γεωγραφι¬ 
κά αποκεντρωμένες μονάδες (παραρτήματα), οι οποίες 
ανήκουν διοικητικά στο τμήμα και στις οποίες ορίζεται 
προϊστάμενος σύμφωνα με τις διατάξεις της νομοθε¬ 
σίας . Στο τμήμα εντάσσονται διοικητικά οι ακόλουθοι 
παιδικοί σταθμοί: 

1. Παιδικός σταθμός Βελεστίνου 

2. Παιδικός σταθμός Ριζομύλου 

Οι αρμοδιότητες του Τμήματος σχετικά με τη λειτουρ¬ 
γία των παιδικών σταθμών είναι οι ακόλουθες: 

24. Αξιοποιεί τα δεδομένα των επιστημών της αγωγής 
για την προσχολική ηλικία. 

25. Συνεργάζεται με το Τμήμα υποστήριξης για την 
προώθηση παιδαγωγικών κατευθύνσεων στους Παιδι¬ 


κούς Σταθμούς. Συντονίζει, παρακολουθεί, ελέγχει την 
υλοποίησή τους, παρέχοντας καθοδήγηση και υποστή¬ 
ριξη στο προσωπικό των Παιδικών Σταθμών. 

26. Συντονίζει και ελέγχει το παιδαγωγικό έργο των 
Παιδικών Σταθμών. 

27. Συντονίζει την παροχή ιατρικής και ψυχοκοινωνι- 
κής υποστήριξης. 

28. Συντονίζει και ελέγχει τους Παιδικούς Σταθμούς, 
σε ότι αφορά τις αρμοδιότητές τους. 

29. Ενισχύει τη συνοχή της εργασιακής ομάδας κάθε 
παιδικού σταθμού ενθαρρύνοντας τις πρωτοβουλίες, αμ¬ 
βλύνοντας τις αντιθέσεις και παρέχοντας θετικά κίνητρα. 

30. Συνεργάζεται με τα αρμόδια τμήματα για την αξιο¬ 
ποίηση και την ανάπτυξη των γνώσεων, ικανοτήτων και 
δεξιοτήτων του προσωπικού των Π.Σ. 

31. Συνεργάζεται με το Τμήμα υποστήριξης κατά τον 
σχεδίασμά των προγραμμάτων δράσης του ΝΠΔΔ που 
αφορούν την υλοποίηση έργων και δράσεων αρμοδιό- 
τητάς της. 

32. Συνεργάζεται με τις αρμόδιες υπηρεσίες για την 
υλοποίηση των αιτημάτων που αφορούν την υλικοτε- 
χνική υποδομή των Παιδικών Σταθμών. 

33. Τηρεί αρχείο για κάθε Παιδικό Σταθμό που υπά¬ 
γεται στην δικαιοδοσία του. Στο αρχείο καταχωρούνται 
πληροφορίες για την κτιριακή υποδομή και τον εξοπλι¬ 
σμό κάθε Π.Σ., τη δυναμικότητα και τα τμήματα του, το 
παιδαγωγικό και λοιπό προσωπικό, τις δραστηριότητες 
που αναπτύσσει και κάθε άλλη πληροφορία που κρίνε- 
ται απαραίτητη από το Τμήμα. Στο πλαίσιο αυτό συγκε¬ 
ντρώνει και υποβάλει στατιστικά στοιχεία στις αρμόδιες 
Υπηρεσίες. 

34. Προωθεί, αφού ιεραρχήσει, τα αιτήματα των παιδι¬ 
κών σταθμών στις αρμόδιες υπηρεσίες του Ν.Π.Δ.Δ. για 
επισκευές - συντηρήσεις των κτιρίων και των εγκατα- 
στάσεών τους, για προμήθειες παιδαγωγικού και λοιπού 
υλικού και γενικά για κάθε θέμα που αφορά την υλικοτε- 
χνική τους υποδομή και παρακολουθεί την υλοποίησή 
τους. 

35. Ενημερώνεται από τους παιδικούς σταθμούς για 
την καθημερινή παρουσία των παιδιών. 

36. Συντονίζει και εποπτεύει την υλοποίηση παιδα¬ 
γωγικών κατευθύνσεων και ανάλογων προγραμμάτων 
στους Παιδικούς Σταθμούς. 

37. Ενημερώνει τους γονείς για τους όρους και τις συν¬ 
θήκες φιλοξενίας του παιδιού τους και για τον εσωτερικό 
κανονισμό λειτουργίας των Π.Σ. 

38. Παραλαμβάνει αιτήματα γονέων και τα προωθεί 
στις αρμόδιες υπηρεσίες του Ν.Π.Δ.Δ. για λήψη απόφα¬ 
σης. 

39. Είναι υπεύθυνο για την υλοποίηση των διαδικασι¬ 
ών εγγραφής των παιδιών στους Παιδικούς Σταθμούς, 
με βάση τον εσωτερικό κανονισμό λειτουργίας και τις 
σχετικές αποφάσεις του Διοικητικού Συμβουλίου, στο 
οποίο και εισηγείται σχετικά, ενώ παράλληλα μπορεί να 
ορίζει, προς διευκόλυνση των κατοίκων του Δήμου, τους 
κατά τόπον παιδικούς σταθμούς, ως αρμόδιους για την 
παραλαβή των αιτήσεων εγγραφών. 

40. Καταχωρεί, διαχειρίζεται και ελέγχει τις αιτήσεις 
εγγραφής - επανεγγραφής των παιδιών μαζί με τα σχε- 

τικά δικαιολογητικά έως και την τελική εισαγωγή τους 
καθ' όλη την διάρκεια του έτους και τηρεί τα αντίστοιχα 
αρχεία. 

41. Εξετάζει και ελέγχει όλα τα αιτήματα των γονέων 
που αφορούν μεταβολές της οικογενειακής κατάστασης 
κατά την διάρκεια της σχολικής χρονιάς (πολύτεκνοι, 
τρίτεκνοι, οικογένειες με άτομα με ποσοστό αναπηρί¬ 
ας, μονογονεϊκές οικογένειες, διαζευγμένοι/ες, χήροι/ες, 
κ.λπ.) όπως αυτή προβλέπεται από τον Κανονισμό Λει¬ 
τουργίας των παιδικών σταθμών και εισηγείται σχετικά 
για την λήψη απόφασης. Αιτήματα σχετικά με οικονομι¬ 
κές μεταβολές διαβιβάζονται στην αρμόδια υπηρεσία 
για σχετική εισήγηση. 

42. Γενικά είναι αρμόδια για όλες τις διαδικασίες εγ¬ 
γραφής και διαγραφής παιδιών από τους παιδικούς 
σταθμούς και συντονίζει όσες υπηρεσίες του Ν.Π.Δ.Δ. 
εμπλέκονται σε αυτές. 

43. Εξετάζει ανά τακτά χρονικά διαστήματα όλα τα 
παιδιά των σταθμών του νομικού προσώπου, λαμβάνο- 
ντας υπόψη τα ιατρικά πιστοποιητικά που υποβλήθηκαν 
από τους γονείς. 

44. Παρακολουθεί την ψυχοσωματική υγεία και ανά¬ 
πτυξη των παιδιών. 

45. Αποφασίζει για την δυνατότητα επιστροφής στο 
σταθμό παιδιού που απούσιασε από σοβαρή ασθένεια 
με βάση το ιατρικό πιστοποιητικό που προσκομίζεται 
από τους γονείς και την προσωπική του εξέταση. 

46. Υποδεικνύει τα μέτρα που πρέπει να ληφθούν για 
την υγιεινή των παιδιών και για την υγειονομική κατά¬ 
σταση των σταθμών. Μεριμνά για τη διατήρηση σε κάθε 
σταθμό πρόχειρου φαρμακείου και την αντιμετώπιση 
κάθε εκτάκτου περιστατικού. 

47. Συμβάλλει στην πρόληψη ή αντιμετώπιση προβλη¬ 
μάτων των παιδιών κάθε σταθμού και των οικογενειών 
τους, εφόσον στην τελευταία περίπτωση αυτό ζητηθεί 
ή είναι εκ των πραγμάτων αναγκαίο. 

48. Συνεργάζεται με το παιδαγωγικό προσωπικό των 
σταθμών με το οποίο βρίσκεται σε συνεχή επαφή και 
πραγματοποιεί κοινωνικές έρευνες ώστε να προλαμβά¬ 
νει, εντοπίζει και αναγνωρίζει προβλήματα των παιδιών, 
να αναλαμβάνει τη θεραπεία τους ή να τα παραπέμπει 
σε κατάλληλη υπηρεσία. 

49. Επισημαίνει προβλήματα, βοηθά την οικογένεια να 
συνειδητοποιήσει το πρόβλημα, εντοπίζοντας τις αιτίες. 
Υποδεικνύει τρόπους αντιμετώπισης των προβλημάτων 
και φέρνει σε επαφή παιδιά και γονείς με διάφορους εξει- 
δικευμένους φορείς. 

50. Παρέχει συμβουλευτικές υπηρεσίες σε θέματα 
ψυχολογικής υποστήριξης παιδιών και γονέων σε συ¬ 
νεργασία με το εκπαιδευτικό προσωπικό. 

51. Συγκαλεί ενημερωτικές συγκεντρώσεις γονέων 
και προσωπικού που αφορούν την υγιεινή και την υγεία 
των παιδιών και την αντιμετώπιση προβλημάτων που 
προκύπτουν. 

Οι αρμοδιότητες των επιμέρους παιδικών σταθμών 
είναι οι ακόλουθες: 

Οι αρμοδιότητες Προσχολικής Αγωγής αφορούν την 
παροχή σύγχρονης προσχολικής αγωγής στα φιλοξε¬ 
νούμενα νήπια και βρέφη εφαρμόζοντας τα κατάλληλα 


προγράμματα, τις ισχύουσες διατάξεις και τον ισχύοντα 
εσωτερικό κανονισμό λειτουργίας. Ειδικότερα το προ¬ 
σωπικό πρέπει να: 

52. Φροντίζει για τη σωστή ψυχοσωματική υγεία και 
ψυχοκινητική εξέλιξη των παιδιών, με πραγματοποίηση 
ατομικών προγραμμάτων, κύκλους παιδαγωγικών δρα¬ 
στηριοτήτων, παιδαγωγικά εργαστήρια και άλλες παιδα¬ 
γωγικές δραστηριότητες και εκδηλώσεις, σύμφωνα μετά 
επιστημονικά δεδομένα και ανάλογα με την ηλικία τους. 

53. Απασχολεί τα παιδιά σύμφωνα με τους καθορι¬ 
σμένους στόχους του προγράμματος και τηρεί βιβλίο 
ύλης για την καθημερινή διδασκαλία σύμφωνα με τα 
προγράμματα του Υπουργείου Παιδείας. 

54. Ευθύνεται όχι μόνο για την ολόπλευρη ανάπτυξη 
των νηπίων αλλά και για την φύλαξη και προστασία τους. 

55. Προσφέρει αγωγή, ψυχαγωγία, περιποίηση, φρο¬ 
ντίδα και φαγητό στα βρέφη του Σταθμού σύμφωνα με 
τις αρχές της βρεφοκομικής και τις οδηγίες του παιδι¬ 
άτρου. 

56. Ενημερώνει τους γονείς σε τακτά χρονικά δια¬ 
στήματα για τη γενική - σφαιρική εξέλιξη του παιδιού 
τους. Συνεργάζεται με τους γονείς σε όλα τα θέματα που 
αφορούν τη ζωή και την εξέλιξη των παιδιών μέσα στον 
Σταθμό. 

57. Μεριμνά για τη διοργάνωση εκδηλώσεων και 
επισκέψεων προς όφελος των παιδιών, σύμφωνα με το 
εγκεκριμένο πρόγραμμα. 

58. Φροντίζει για την υγιεινή κατάσταση των παιδιών 
και ενημερώνει το προσωπικό Ιατρικής και Ψυχοκοινωνι- 
κής Στήριξης σε κάθε περίπτωση που χρειάζεται ιατρική 
φροντίδα και κοινωνική μέριμνα. 

59. Παρακολουθεί την καθαριότητα των νηπίων και 
κάθε αντικείμενο που έχει σχέση με αυτά ενθαρρύνοντας 
την αυτοεξυπηρέτησή τους. 

60. Ευθύνεται για την άψογη καθαριότητα των χώρων 
του Σταθμού και των αντικειμένων του και τον κατάλλη¬ 
λο αερισμό και φωτισμό του. 

61. Εφαρμόζει σωστά όλα τα μέτρα υγιεινής και ασφά¬ 
λειας και ευθύνεται για κάθε πράξη ή παράλειψη που 
μπορεί να έχει επίπτωση στην υγεία των παιδιών. 

62. Ευθύνεται για την εξασφάλιση της διατροφής των 
νηπίων κατά την παραμονή τους στον Σταθμό, μεριμνώ- 
ντας για την υγιεινή παρασκευή του, την ποιότητα των 
υλικών και την τήρηση του εγκεκριμένου διαιτολογίου. 

63. Μεριμνά για την προμήθεια, την ταξινόμηση και τη 
συντήρηση του αναγκαίου παιδαγωγικού εξοπλισμού 
και υλικού. 

64. Ευθύνεται για την ασφαλή μεταφορά των φιλοξε¬ 
νούμενων παιδιών προς και από τον Σταθμό (περίπτωση 
ύπαρξης σχολικού λεωφορείου). 

Γ) Αρμοδιότητες σε θέματα πολιτισμού 

(Αρμοδιότητες Βιβλιοθηκών) 

65. Φροντίζει για τη αποτελεσματική και αποδοτική 
λειτουργία της Δημοτικής Βιβλιοθήκης, των περιφε¬ 
ρειακών βιβλιοθηκών και των κινητών βιβλιοθηκών 
του Δήμου, σύμφωνα με τις αρχές, τις μεθόδους και τις 
προόδους της βιβλιοθηκονομίας. Παρέχει υπηρεσίες 
δανειστικής βιβλιοθήκης και οργανώνει ειδικά κέντρα 
πληροφόρησης. 

66. Παρακολουθεί τις νέες εκδόσεις και τις ανάγκες του 
αναγνωστικού κοινού και μεριμνά για τον εμπλουτισμό 
των συλλογών των βιβλιοθηκών με πάσης φύσεως έντυ¬ 
πο υλικό, βιβλία, εφημερίδες, περιοδικά, αφίσες, χάρτες 
κ.ά., με αγορές, με ανταλλαγές πολλαπλών αντιτύπων 
με άλλες Βιβλιοθήκες ή Ιδρύματα καθώς και με δωρεές. 

67. Φροντίζει για την περιγραφική και θεματική κατα- 
λογογράφηση, ευρετηρίαση καθώς και την ταξινόμηση 
ή αναταξινόμηση του έντυπου και μη υλικού όλων των 
βιβλιοθηκών, σύμφωνα με τους διεθνείς κανόνες. 

68. Φροντίζει για τη συντήρηση, βιβλιοδέτηση και 
διαφύλαξη των εντύπων και των συλλογών των βιβλι¬ 
οθηκών, για την απόσυρση φθαρμένου υλικού και την 
ενημέρωση των καταλόγων. 

69. Παρακολουθεί τις συνδρομέςτων βιβλιοθηκών σε 
εφημερίδες και περιοδικά και εισηγείται την αγορά νέων 
τίτλων. Φροντίζει για την ταξινόμηση των νέων τίτλων, 
την ενημέρωση των καταλόγων και τη βιβλιοδέτηση των 
νέων τόμων. 

70. Φροντίζει για την κατάρτιση βιβλιογραφιών, τον 
εντοπισμό και την απόκτηση σπανίων βιβλίων ή εντύ¬ 
πων, τον εμπλουτισμό των Βιβλιοθηκών του με διαφά¬ 
νειες, μικροφίλμς, δίσκους κασέτες, Έϋ, Έϋ-ΒΟΜ, ϋνϋ, 
καθώς και με οπτικοακουστικό, ηλεκτρονικό και κάθε 
είδους υλικό συναφές προς τους στόχους του. 

71. Μεριμνά για τη μικροφωτογράφιση και την ψη- 
φιοποίηση των ημερήσιων τοπικών εφημερίδων, των 
σπανίων εκδόσεων και του πολύτιμου αρχειακού υλικού. 

72. Φροντίζει για την προβολή του έργου και των δυνα¬ 
τοτήτων των βιβλιοθηκών, καθώς και για τη δημιουργία 
ευρύτερου αναγνωστικού κοινού. 

73. Μεριμνά για την έκδοση καταλόγων, ειδικών βι¬ 
βλιογραφικών ή βιβλιογραφικών δελτίων της συλλογής 
των βιβλιοθηκών, σε όποια μορφή κριθεί χρήσιμο για τη 
ευχερή πρόσβαση των χρηστών της βιβλιοθήκης στην 
συλλογή της. 

74. Μεριμνά για την προσφορά εξ αποστάσεως υπηρε¬ 
σιών και την ενδυνάμωση της αναγνωστικής συνήθειας 
στα παιδιά από μικρή ηλικία. 

75. Εκπονεί προγράμματα και διοργανώνει εκδηλώσεις 
(εκθέσεις έντυπου - και μη - υλικού, συζητήσεις, διαλέ¬ 
ξεις, σεμινάρια κ.λπ.) με στόχο τη μόρφωση, ενημέρωση 
ή ψυχαγωγία των δημοτών του Δήμου. 

76. Συνεργάζεται με Βιβλιοθήκες, Ιδρύματα, Οργανι¬ 
σμούς, Σχολεία κ.ά., που ασχολούνται με το βιβλίο και 
τον πολιτισμό. 

77. Μεριμνά για την περιοδική απογραφή του υλικού 
των βιβλιοθηκών 

78. Μεριμνά για την εξυπηρέτηση ατόμων με ειδικές 
ανάγκες, μορφωτικών μειονοτήτων, μεταναστών, καθώς 
και οικοδέσμιων αναγνωστών. 

(Αρμοδιότητες Μουσείων, Πινακοθηκών, Πολιτιστικού 
και Πνευματικού Κέντρου) 

79. Φροντίζει για την αποτελεσματική λειτουργία των 
Πινακοθηκών του Δήμου και τη λειτουργία τοπικών Μου¬ 
σείων (Λαογραφικών, Ιστορικών κ.λπ.) και του Πολιτιστι¬ 
κού/ Πνευματικού Κέντρου Βελεστίνου. 

80. Μεριμνά για τη διασφάλιση των εκθεμάτων των 
πινακοθηκών και μουσείων καθώς και για τη συντήρηση, 
αποκατάσταση και επισκευή των πιθανών φθορών τους. 


81. Μελετά, εισηγείται και προωθεί τον εμπλουτισμό 
των πινακοθηκών και μουσείων σε συνεργασία με άλ¬ 
λους συναφείς οργανισμούς. 

82. Μεριμνά για την τήρηση ειδικών μητρώων για τις 
συλλογές των πινακοθηκών και μουσείων. 

83. Έχει την ευθύνη για την μεταφορά, εγκατάσταση 
και τοποθέτηση των εκθεμάτων καθώς και για την καλή 
λειτουργία όλων των εγκαταστάσεων των πινακοθηκών 
και μουσείων. 

84. Διοργανώνει σε συνεργασία με τους τοπικούς φο¬ 
ρείς (συλλόγους, σωματεία, ΝΠΙΔ, ΝΠΔΔ κλπ), εκδηλώ¬ 
σεις προβολής της πολιτιστικής κληρονομιάς της πόλης. 

85. Συνεργάζεται με τη σχολική κοινότητα διοργανώ- 
νοντας εκδηλώσεις, επισκέψεις κ.α. που προάγουν την 
εκπαιδευτική διαδικασία. 

(Αρμοδιότητες Φιλαρμονικής) 

86. Επιμελείται της λειτουργίας της Φιλαρμονικής του 
Δήμου. 

87. Μεριμνά για τη σύσταση, οργάνωση και λειτουργία 
τμημάτων μουσικής παιδείας (θεωρία μουσικής, εκμάθη¬ 
ση διαφόρων μουσικών οργάνων, μονωδία, βυζαντινή 
μουσική κ.λπ.). 

88. Μεριμνά για τη σύσταση, εκπαίδευση, κατάρτιση 
και εμφάνιση της φιλαρμονικής του Δήμου. 

89. Διοργανώνει δραστηριότητες και εκδηλώσεις που 
προάγουν τη μουσική εκπαιδευτική διαδικασία. 

90. Παρακολουθεί τις επιδόσεις των σπουδαστών και 
ενημερώνει τους γονείς για την πορεία τους. 

(Αρμοδιότητες Πολιτιστικών Προγραμμάτων) 

91. Σχεδιάζει, συντάσσει, εισηγείται, παρακολουθεί και 
αξιολογεί προγράμματα πολιτισμού και επιμόρφωσης 
για όλους τους πολίτες συνεργασία με τις αρμόδιες υπη¬ 
ρεσίες του Δήμου και φορείς του Δήμου. 

92. Συντάσσει και εισηγείται τα ωρολόγια προγράμ¬ 
ματα λειτουργίας των χώρων και του προσωπικού τους 
(επιμορφωτές - καλλιτεχνικό προσωπικό, κλπ). 

93. Σχεδιάζει και υλοποιεί υποστηρικτικές ενέργειες για 
την προώθηση των προγραμμάτων πολιτισμού σε συ¬ 
νεργασία με το Αυτοτελές Γραφείο Διοίκησης Επικοινω¬ 
νίας και Δημοσίων Σχέσεων και τις υπηρεσίες του Δήμου. 

94. Καταρτίζει, εισηγείται και οργανώνει το πρόγραμμα 
των πολιτιστικών εκδηλώσεων με την ονομασία"ΡΗΓΕΙΑ", 
καθώς και λοιπών πολιτιστικών εκδηλώσεων/δραστηρι- 
οτήτων σε συνεργασία με τις αρμόδιες υπηρεσίες του 
Δήμου, καθώς και τοπικούς και κεντρικούς φορείς (συλ¬ 
λόγους) του εσωτερικού και του εξωτερικού. 

95. Σχεδιάζει, προτείνει, οργανώνει, υλοποιεί, συμμετέ¬ 
χει σε συνέδρια, επιμορφωτικά προγράμματα, σεμινάρια 
και κάθε είδους πολιτιστικές εκδηλώσεις. Αναζητά δια¬ 
δημοτικά, διευρωπαϊκά και διακρατικά προγράμματα. 

96. Μεριμνά για την κατάρτιση του προϋπολογισμού 
κάθε προγράμματος και εκδήλωσης, επιμελείται της 
εφαρμογής του προϋπολογισμού και συντάσσει τους 
αντίστοιχους απολογισμούς. 

97. Επιμελείται της διοργάνωσης υποδοχής, φιλοξενίας 
και ξενάγησης προσωπικοτήτων, καθώς και πολιτιστικών 
ομάδων ή εκπροσώπων πολιτιστικών φορέων. 

98. Σχεδιάζει, εισηγείται, οργανώνει και αξιοποιεί συ¬ 
νεργασίες με φορείς που προωθούν τον πολιτισμό, το 
καλλιτεχνικό πνεύμα και τον υγιή τρόπο ζωής. 




Τεύχος Β'3707/20.10.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


44539 


99. Φροντίζει για την εκπόνηση και την εφαρμογή χο¬ 
ρηγικών προγραμμάτων των εκδηλώσεων. 

100. Εισηγείται και μεριμνά για την αξιοποίηση των 
πολιτιστικών εγκαταστάσεων για την ανάπτυξη επιχει¬ 
ρηματικότητας (διαμόρφωση εκθετηρίων, εστιατορίων, 
κυλικείων, τοποθέτηση διαφημιστικών πινακίδων, ενοι- 
κίαση εγκαταστάσεων για την οργάνωση εκδηλώσεων, 
εκθέσεων κ.λπ.). 

(Αρμοδιότητες Πολιτιστικών Εκδηλώσεων) 

101. Σχεδιάζει και εισηγείται, με τη συνεργασία του 
γραφείου Προγραμματισμού και Οργάνωσης και της αρ¬ 
μόδιας υπηρεσίας του Δήμου, προγράμματα πολιτιστι- 
κών/καλλιτεχνικών δραστηριοτήτων που απευθύνονται 
σε όλες τις κατηγορίες των δημοτών. 

102. Στο πλαίσιο των εγκεκριμένων προγραμμάτων, 
διοργανώνει κάθε είδους εκδηλώσεις όπως μουσικές 
εκδηλώσεις, διαλέξεις, εκθέσεις, θεατρικές παραστάσεις, 
τοπικά φεστιβάλ κ.λπ. 

103. Έχει την ευθύνη της επεξεργασίας της προετοιμα¬ 
σίας των ανωτέρω εκδηλώσεων από την έρευνα για την 
εξεύρεση των κατάλληλων συντελεστών (π.χ. μουσικά 
συγκροτήματα, θίασοι κ.λπ.) μέχρι της διαπραγμάτευσης 
και της εισήγησης των όρων των σχετικών μελετών προς 
την νομική υπηρεσία του Δήμου, σε συνεργασία με το 
τμήμα προμηθειών του Οργανισμού. 

104. Μεριμνά για τον προγραμματισμό και το συντο¬ 
νισμό κάθε είδους μελετών και τεχνικών εργασιών που 
απαιτούνται για την πραγματοποίηση των ανωτέρω εκ¬ 
δηλώσεων. Η υλοποίηση της προμήθειας γίνεται από το 
τμήμα προμηθειών του Οργανισμού. 

105. Έχει την ευθύνη της παρακολούθησης και του συ¬ 
ντονισμού της ολοκλήρωσης των ανωτέρω εκδηλώσεων. 

106. Μετά την ολοκλήρωση της κάθε εκδήλωσης έχει 
την ευθύνη της υποβολής στον προϊστάμενο της Διεύ¬ 
θυνσης απολογιστικής αναφοράς με τα οικονομικά και 
άλλα στοιχεία της εκδήλωσης. 

(Αρμοδιότητες Ειδικών Προγραμμάτων Περιβαλλο¬ 
ντικής Προστασίας και αξιοποίηση πολιτιστικών και 
φυσικών μνημείων) 

107. Συνεργάζεται με τις αρμόδιες υπηρεσίες του Δή¬ 
μου, για την εισήγηση και το σχεδίασμά προγραμμάτων 
και μεθόδων για την προστασία, φύλαξη και αξιοποίηση 
των πολιτιστικών και φυσικών μνημείων της περιοχής 
του Δήμου (μνημεία, αρχαιολογικοί και ιστορικοί χώροι, 
σπήλαια, βοτανικός κήπος, ζωολογικός κήπος, ειδικοί 
χώροι περιβαλλοντικής προστασίας κ.λπ.). 

108. Έχει την ευθύνη της υλοποίησης των εγκεκρι¬ 
μένων προγραμμάτων για την προστασία, φύλαξη και 
αξιοποίηση των ανωτέρω πολιτιστικών και φυσικών 
μνημείων της περιοχής του Δήμου. 

109. Μεριμνά για την προβολή των ανωτέρω πολιτι¬ 
στικών και φυσικών μνημείων της περιοχής του Δήμου 
και την αύξηση των επισκεπτών τους. 

110. Μεριμνά για την αναγκαία συντήρηση και καθα¬ 
ριότητα των ανωτέρω πολιτιστικών και φυσικών μνημεί¬ 
ων της περιοχής και την προστασία τους από φθορές ή 
άλλους κινδύνους. 

111. Ενημερώνεται συνεχώς για τις δυνατότητες συμ¬ 
μετοχής της Διεύθυνσης σε ειδικά χρηματοδοτούμενα 


περιβαλλοντικής προστασίας και εισηγείται για την συμ¬ 
μετοχή του Νομικού Προσώπου σε αυτά. Συνεργάζεται 
προς τούτο και με τις αρμόδιες υπηρεσίες του Δήμου, 
καθώς και με το Γραφείο Προγραμματισμού και Οργά¬ 
νωσης. 

112. Μεριμνά, σε συνεργασία και με το Γραφείο Προ¬ 
γραμματισμού και Οργάνωσης, για την ετοιμασία προ¬ 
τάσεων προς τους αρμόδιους φορείς για την ανάληψη 
από το Νομικό Πρόσωπο της ευθύνης οργάνωσης και 
υλοποίησης των ανωτέρω προγραμμάτων, προωθεί τις 
προτάσεις για έγκρισή τους και μεριμνά για την υποβολή 
τους. 

113. Οργανώνει την εφαρμογή των ανωτέρω προγραμ¬ 
μάτων μετά την ανάθεσή τους στο Νομικό Πρόσωπο και 
μεριμνά για την αποτελεσματικότερη και αποδοτικότερη 
υλοποίησή τους εξασφαλίζοντας τους αναγκαίους και 
κατάλληλους ανθρώπινους και τεχνικούς πόρους. 

Δ) Αρμοδιότητες σε θέματα αθλητισμού 

(Αρμοδιότητες Λειτουργίας Αθλητικών Εγκαταστάσε¬ 
ων) 

114. Επιβλέπει και επιμελείται της κανονικής λειτουρ¬ 
γίας των αθλητικών εγκαταστάσεων του τμήματος (κλει¬ 
στά γυμναστήρια, ανοικτά γυμναστήρια, χώροι άθλησης, 
κολυμβητήρια κ.λπ.) σύμφωνα με τα εγκεκριμένα ωρο¬ 
λόγια προγράμματα λειτουργίας τους. 

115. Μεριμνά για την φύλαξη, την καθαριότητα και την 
ευπρεπή εμφάνιση των αθλητικών εγκαταστάσεων και 
του εξοπλισμού τους. 

116. Προσδιορίζει τις ανάγκεςτων αθλητικών εγκατα¬ 
στάσεων σε εργασίες συντήρησης και αποκατάστασης 
βλαβών και ενημερώνει τοΤμήμαΤεχνικής Υποστήριξης 
για την υλοποίηση των σχετικών εργασιών. 

117. Ελέγχει και επιμελείται της καλής λειτουργίας των 
οργάνων γυμναστικής, των ηχητικών συστημάτων, των 
εν γένη φορητών ή σταθερών εξαρτημάτων που χρησι¬ 
μοποιούνται στους χώρους άθλησης. 

118. Προετοιμάζει τις εγκαταστάσεις για τη διεξαγωγή 
αθλητικών γεγονότων με την τοποθέτηση και επίβλεψη 
λειτουργίας του αντίστοιχου για το κάθε άθλημα και εκ¬ 
δήλωση εξοπλισμού. 

119. Προσδιορίζει τις προμήθειες των υλικών που 
είναι αναγκαία για τη λειτουργία των αθλητικών εγκα¬ 
ταστάσεων και εισηγείται στο αρμόδιο Τμήμα για την 
προμήθειά τους. 

120. Διατηρεί φυσική αποθήκη υλικών και εξοπλισμού 
και κατανέμει στους χώρους άθλησης το αναγκαίο υλικό. 

121. Στο πλαίσιο λειτουργίας του περιέχονται και 
αρμοδιότητες Υγειονομικής Μέριμνας με ειδικότερες 
αρμοδιότητες: 

α. Μεριμνά για την εξασφάλιση της υγειονομικής κάλυ¬ 
ψης των αθλουμένων στις εγκαταστάσεις του τμήματος 
και των μελών του προσωπικού, για την αποφυγή ατυ¬ 
χημάτων αλλά και για την αντιμετώπιση καταστάσεων 
σε περιπτώσεις ατυχημάτων. 

β. Φροντίζει για την ύπαρξη στις αθλητικές εγκατα¬ 
στάσεις του κατάλληλου εξοπλισμού και μέσων για την 
άμεση παροχή υγειονομικής περίθαλψης στους ευρι¬ 
σκόμενους στους χώρους άθλησης. 

γ. Μεριμνά για την αποφυγή ατυχημάτων κατά την 
ώρα της άθλησης των αθλουμένων στις εγκαταστάσεις. 

δ. Μεριμνά για την παροχή πρώτων βοηθειών περί¬ 
θαλψης και στην αντιμετώπιση έκτακτων περιστατικών 
(τραυματισμοί, κακώσεις κ.λπ.). 

ε. Παρευρίσκεται σε όλες τις αθλητικές διοργανώσεις 
χάριν της ασφάλειας των αθλουμένων. 

στ. Μεριμνά για την συλλογή των ιατρικών βεβαιώσε¬ 
ων των αθλουμένων ως προϋπόθεση για την συμμετο¬ 
χή τους στα αθλητικά προγράμματα και τηρεί σχετικό 
ιατρικό αρχείο. 

ζ. Ενημερώνει τους αθλητικούς επιστήμονες για τυχόν 
ιατρικά προβλήματα των αθλουμένων και συμβάλλει 
στην κατάρτιση εξειδικευμένων αθλητικών προγραμ¬ 
μάτων που αφορούν στην εκγύμναση ιδιαίτερων αθλη¬ 
τικών πληθυσμών. 

(Αρμοδιότητες Αθλητικών Προγραμμάτων και Εκδη¬ 
λώσεων) 

122. Σχεδιάζει, συντάσσει, εισηγείται, παρακολουθεί 
και αξιολογεί προγράμματα άθλησης για όλους τους πο¬ 
λίτες συνεργασία με τις αρμόδιες υπηρεσίες του Δήμου 
και φορείς του Δήμου. 

123. Συντάσσει και εισηγείται τα ωρολόγια προγράμ¬ 
ματα λειτουργίας των χώρων άθλησης και του προσω¬ 
πικού (γυμναστές κ.λπ.). 

124. Σχεδιάζει και υλοποιεί υποστηρικτικές ενέργειες 
για την προώθηση των προγραμμάτων άθλησης σε συ¬ 
νεργασία με το Αυτοτελές Γραφείο Διοίκησης Επικοινω¬ 
νίας και Δημοσίων Σχέσεων και τις υπηρεσίες του Δήμου. 

125. Καταρτίζει, εισηγείται και οργανώνει το πρόγραμ¬ 
μα των αθλητικών εκδηλώσεων και δραστηριοτήτων σε 
συνεργασία με τις αρμόδιες υπηρεσίες του Δήμου καθώς 
και τοπικούς και κεντρικούς φορείς του εσωτερικού και 
του εξωτερικού. 

126. Σχεδιάζει, προτείνει, οργανώνει, υλοποιεί, συμμε¬ 
τέχει σε συνέδρια, επιμορφωτικά προγράμματα, σεμινά¬ 
ρια, τουρνουά και κάθε είδους αθλητικές εκδηλώσεις. 

127. Μεριμνά για την κατάρτιση του προϋπολογισμού 
κάθε προγράμματος και εκδήλωσης, επιμελείται της 
εφαρμογής του προϋπολογισμού και συντάσσει τους 
αντίστοιχους απολογισμούς. 

128. Επιμελείται της διοργάνωσης υποδοχής, φιλοξενί¬ 
ας και ξενάγησης προσωπικοτήτων, καθώς και αθλητών / 
ομάδων. 

129. Σχεδιάζει, εισηγείται, οργανώνει και αξιοποιεί συ¬ 
νεργασίες με φορείς που προωθούν το αθλητικό πνεύμα 
και τον υγιή τρόπο ζωής. 

130. Φροντίζει για την εκπόνηση και την εφαρμογή 
χορηγικών προγραμμάτων των εκδηλώσεων. 

131. Εισηγείται και μεριμνά για την αξιοποίηση των 
αθλητικών εγκαταστάσεων για την ανάπτυξη επιχειρη¬ 
ματικότητας (διαμόρφωση εστιατορίων, κυλικείων, τοπο¬ 
θέτηση διαφημιστικών πινακίδων, ενοικίαση εγκαταστά¬ 
σεων για την οργάνωση εκδηλώσεων, εκθέσεων κ.λπ.). 

Άρθρο 4 

Αρμοδιότητες αυτοτελούς τμήματος 
υπηρεσιών υποστήριξης 

Το τμήμα Υπηρεσιών Υποστήριξης είναι αρμόδιο για 
θέματα Διοικητικής υποστήριξης, Οικονομικής υποστή¬ 
ριξης και θέματα Προγραμματισμού και Οργάνωσης. 


Το τμήμα είναι αρμόδιο για τον συντονισμό εφαρμο¬ 
γής των πολιτικών, συστημάτων και διαδικασιών που 
αποσκοπούν στην ορθολογική διοίκηση / διαχείριση του 
ανθρώπινου δυναμικού του Νομικού Προσώπου, καθώς 
και για τη λειτουργία του κεντρικού πρωτοκόλλου και την 
παροχή γενικών υπηρεσιών διοικητικής υποστήριξης 
προς τις υπηρεσίες. Παράλληλα είναι αρμόδιο για την 
αποτελεσματική τήρηση των οικονομικών προγραμ¬ 
μάτων λειτουργίας του Νομικού Προσώπου, τη σωστή 
απεικόνιση των οικονομικών πράξεων και τη διαχείριση 
των εσόδων και δαπανών του, καθώς και τη διασφάλι¬ 
ση και αξιοποίηση της περιουσίας του και την αποτελε¬ 
σματική διενέργεια όλων των νόμιμων διαδικασιών που 
απαιτούνται για την προμήθεια υλικών, εξοπλισμού και 
υπηρεσιών του Νομικού Προσώπου. Τέλος είναι αρμόδιο 
για τη συντήρηση και τη διατήρηση σε καλή κατάσταση 
των κάθε είδους κτιριακών και ηλεκτρομηχανολογικών 
εγκαταστάσεων του Νομικού Προσώπου. 

Οι αρμοδιότητες του τμήματος Υπηρεσιών Υποστή¬ 
ριξης είναι οι εξής: 

(α) Αρμοδιότητες σε θέματα προγραμματισμού και 
οργάνωσης 

Είναι αρμόδιο για την υποστήριξη των οργάνων διοί¬ 
κησης και των υπηρεσιών του Νομικού Προσώπου κατά 
τις διαδικασίες σύνταξης, παρακολούθησης και αξιολό¬ 
γησης των αποτελεσμάτων των ετήσιων Προγραμμάτων 
Δράσης του Νομικού Προσώπου, την παρακολούθηση 
της αποτελεσματικότητας και απόδοσης των υπηρεσι¬ 
ών κατά την επίτευξη των στόχων του, υπό συνθήκες 
διασφάλισης του επιθυμητού επιπέδου ποιότητας των 
παρεχομένων υπηρεσιών. Κατά τις ανωτέρω δραστηρι¬ 
ότητες καθώς και κατά τις διαδικασίες σύνταξης, παρα¬ 
κολούθησης και αξιολόγησης των αποτελεσμάτων του 
Επιχειρησιακού προγράμματος του Δήμου, τοΤμήμα συ¬ 
νεργάζεται με την αρμόδια Υπηρεσία Προγραμματισμού 
και Οργάνωσης του Δήμου. 

Ειδικότερα οι αρμοδιότητες είναι οι ακόλουθες: 

1) Συνεργάζεται με τους επί μέρους προϊσταμένους 
των τμημάτων του Νομικού Προσώπου και συγκεντρώ¬ 
νει και τεκμηριώνει την αναγκαία τεχνογνωσία και πλη¬ 
ροφόρηση που είναι απαραίτητη για τη διαμόρφωση 
των προγραμμάτων δράσης του Νομικού Προσώπου. 

2) Συνεργάζεται με τους επί μέρους προϊσταμένους 
των τμημάτων του Νομικού Προσώπου και μεριμνά για 
τη διενέργεια ερευνών για τις ανάγκες των δημοτών σε 
σχέση με την αποστολή του Νομικού Προσώπου και συ¬ 
γκεντρώνει και τεκμηριώνει προτάσεις για επεμβάσεις 
(έργα, ενέργειες, προγράμματα) που θα ικανοποιούν τις 
σχετικές ανάγκες των δημοτών. 

3) Συνεργάζεται με τους επί μέρους προϊσταμένους 
των τμημάτων του Νομικού Προσώπου, συγκεντρώνει 
προτάσεις και εισηγείται την εφαρμογή προγραμμάτων 
και δράσεων που αποσκοπούν στην επίτευξη της απο¬ 
στολής και των στόχων του Νομικού Προσώπου. 

4) Συνεργάζεται με τις αρμόδιες υπηρεσίες και συ¬ 
ντάσσει προτάσεις που αφορούν στην εφαρμογή προ¬ 
γραμμάτων για την εξασφάλιση και διαρκή βελτίωση 
των τεχνικών και κοινωνικών υποδομών του Νομικού 
Προσώπου. 

5) Διερευνά και ενημερώνει τα όργανα και τις υπηρεσί¬ 
ες του Νομικού Προσώπου για τις πιθανές πηγές χρημα¬ 
τοδότησης των προγραμμάτων δράσης του (προγράμ¬ 
ματα συγχρηματοδοτούμενα από την ΕΕ, προγράμματα 
της ΕΕ, εθνικά προγράμματα κ.λπ.). 

6) Υποστηρίζει τα όργανα διοίκησης και τις υπηρεσίες 
του Νομικού Προσώπου κατά τη σύνταξη, παρακολού¬ 
θηση και αξιολόγηση επιχειρησιακών προγραμμάτων 
και προγραμμάτων δράσης. 

7) Μεριμνά για τη διενέργεια των διαδικασιών ένταξης 
έργων και δράσεων του Νομικού Προσώπου σε προ¬ 
γράμματα συγχρηματοδότησης, για την παρακολού¬ 
θηση της υλοποίησής τους και τη σχετική ενημέρωση 
των αρμοδίων Αρχών, σε συνεργασία με τις αρμόδιες 
υπηρεσίες. 

8) Υποστηρίζει την σύναψη και παρακολουθεί την 
πρόοδο των προγραμματικών και άλλων συμβάσεων 
μεταξύ του Νομικού Προσώπου και άλλων φορέων για 
την υλοποίηση έργων, ενεργειών και προγραμμάτων. 
Συντονίζει τις σχέσεις του Νομικού Προσώπου με άλλους 
δημόσιους φορείς. 

9) Συνεργάζεται με τις αρμόδιες υπηρεσίεςτου Δήμου 
και εισηγείται συστήματα και μεθόδους μέτρησης της 
αποτελεσματικότητας και αποδοτικότηταςτων υπηρεσι¬ 
ών του Νομικού Προσώπου (διαδικασίες, δείκτες κ.λπ.), 
καθώς και περιοδικούς στόχους για την βελτίωση της 
αποτελεσματικότητας και αποδοτικότητας των υπηρε¬ 
σιών του Νομικού Προσώπου. 

10) Συγκεντρώνει στοιχεία και δεδομένα που αναφέ- 
ρονται στην αποδοτικότητα και αποτελεσματικότητα 
των υπηρεσιών και στην επίτευξη των σχετικών περι¬ 
οδικών τους στόχων, παρακολουθεί την εξέλιξή τους, 
επεξεργάζεται τα στοιχεία και εκδίδει ενημερωτικές 
αναφορές προς την διοίκηση του Νομικού Προσώπου. 

11) Εισηγείται και παρακολουθεί την υλοποίηση προ¬ 
γραμμάτων έργων και δράσεων για την βελτίωση της ορ¬ 
γάνωσης του Νομικού Προσώπου με στόχο την βελτίωση 
της αποδοτικότητας και της αποτελεσματικότητάς του. 

12) Συνεργάζεται με το τμήμα Υπηρεσιών Υποστήρι¬ 
ξης για τη διαμόρφωση των κατάλληλων συστημάτων 
παρακολούθησης του κόστους λειτουργίας των οργανω¬ 
τικών μονάδων του Νομικού Προσώπου και του κόστους 
των παρεχομένων υπηρεσιών προς τους πολίτες. 

13) Μεριμνά για την εγκατάσταση και τήρηση συστη¬ 
μάτων διασφάλισης ποιότητας των επί μέρους λειτουρ¬ 
γιών του Νομικού Προσώπου. 

14) Μεριμνά για την εγκατάσταση και τήρηση του 
συστήματος διασφάλισης της διαχειριστικής επάρκειας 
του Νομικού Προσώπου στον σχεδίασμά και παραγωγή 
δράσεων και υπηρεσιών. 

15) Μεριμνά για την εκπόνηση των κάθε είδους εσω¬ 
τερικών Κανονισμών του Νομικού Π ροσώπου σε συνερ¬ 
γασία με τις αρμόδιες υπηρεσίες. 

16) Παρακολουθεί την τήρηση και σχεδιάζει και ει- 
σηγείται τις τυχόν επικαιροποιήσεις της οργανωτικής 
δομής και γενικότερα των διατάξεων του Οργανισμού 
Εσωτερικής Υπηρεσίας του Νομικού Προσώπου. 

17) Μεριμνά για τον προσδιορισμό των αναγκαίων 
θέσεων εργασίας και τον προσδιορισμό του αριθμού 
του προσωπικού ανά θέση εργασίας και οργανωτική 


μονάδα του Νομικού Προσώπου, σε συνεργασία με τις 
αρμόδιες υπηρεσίες και συνεργάζεται με αυτές για τον 
προγραμματισμό της κάλυψης των θέσεων (με νέα στε¬ 
λέχη ή ανακατανομή των υφισταμένων στελεχών). 

18) Μεριμνά για τη δημιουργία και την συνεχή ενη¬ 
μέρωση της ιστοσελίδας του Νομικού Προσώπου σε 
συνεργασία με το Γραφείο Επικοινωνίας και Δημοσίων 
Σχέσεων και τους Προϊσταμένων των Διευθύνσεων. 

(β) Αρμοδιότητες Διοικητικών Υπηρεσιών 

(βΐ) Αρμοδιότητες σε θέματα ανάπτυξης ανθρώπινου 
δυναμικού 

1) Σχεδιάζει, εισηγείται και συντονίζει την εφαρμο¬ 
γή των διαδικασιών και εσωτερικών κανονισμών που 
ρυθμίζουν τις σχέσεις του Νομικού Προσώπου με το 
προσωπικό του, στο πλαίσιο πάντοτε των γενικότερων 
ρυθμίσεων της Πολιτείας. 

2) Μεριμνά για τον προσδιορισμό των αναγκαίων 
θέσεων εργασίας ανά διοικητική ενότητα του Νομικού 
Προσώπου καθώς για την κατάρτιση / επικαιροποίηση 
των περιγραφών αρμοδιοτήτων των επιμέρους θέσεων. 

3) Παρακολουθεί την κάλυψη των διαφόρων θέσεων 
εργασίας στις διοικητικές ενότητες του Νομικού Προσώ¬ 
που με στόχο τόσο την αξιοποίηση των προσόντων των 
στελεχών όσο και την απρόσκοπτη και διαρκή κάλυψη 
των αναγκών των υπηρεσιών. 

4) Εισηγείται, έπειτα από σχετικά αιτήματα των αρμό¬ 
διων Προϊσταμένων, τις κατάλληλες εσωτερικές μετακι¬ 
νήσεις στελεχών για την αποτελεσματικότερη κάλυψη 
των επιμέρους θέσεων εργασίας με βάση τα προσόντα 
των στελεχών. 

5) Αξιολογεί τα προσόντα των νεοπροσλαμβανομένων 
στελεχών και διαμορφώνει σχετικές προτάσεις προς τους 
προϊσταμένους των προς κάλυψη θέσεων. 

6) Μεριμνά για την εφαρμογή του συστήματος αξιολό¬ 
γησης των εργαζομένων στο Νομικό Πρόσωπο και την 
τήρηση των σχετικών στοιχείων. 

7) Εισηγείται και παρακολουθεί την υλοποίηση μέτρων 
επιπρόσθετης στήριξης του ανθρώπινου δυναμικού του 
Νομικού Προσώπου (π.χ. οργάνωση μετακινήσεων του 
προσωπικού στις εγκαταστάσεις του Ν.Π. κ.λπ.). 

8) Μεριμνά για την ανάπτυξη του ανθρώπινου δυναμι¬ 
κού του Νομικού Προσώπου με τον προσδιορισμό των 
αναγκών βελτίωσης των προσόντων και ικανοτήτων των 
εργαζομένων και την εισήγηση και την παρακολούθηση 
της υλοποίησης των συμφωνουμένων μέτρων βελτίω¬ 
σης. 

9) Σχεδιάζει, εισηγείται και οργανώνει προγράμματα 
συνεχιζόμενης κατάρτισης και επιμόρφωσης του ανθρώ¬ 
πινου δυναμικού του Νομικού Προσώπου. Παρακολου¬ 
θεί την υλοποίηση των προγραμμάτων και μεριμνά για 
την αξιολόγηση των αποτελεσμάτων από την υλοποίηση 
των προγραμμάτων αυτών στην πράξη. 

10) Μεριμνά για την βελτίωση των ανθρωπίνων σχέ¬ 
σεων μέσα στο Νομικό Πρόσωπο με τον σχεδίασμά, την 
εισήγηση και την οργάνωση σχετικών προγραμμάτων 
(π.χ. εκδηλώσεις, ταξίδια κ.λπ.). 

(β2) Αρμοδιότητες σε θέματα μητρώων και διαδικα¬ 
σιών προσωπικού 

1) Μεριμνά για την τήρηση των νομοθετικών και κανο¬ 
νιστικών διατάξεων που ισχύουν εκάστοτε και ρυθμίζουν 

τιςσχέσειςτου Νομικού Προσώπου με το προσωπικό του 
(π.χ. θέματα μισθολογικά, ωραρίου, αδειών, ασθενειών, 
υπερωριών, απολύσεων, διεκδικήσεων κ.λπ.). 

2) Μεριμνά για τη διενέργεια και ολοκλήρωση των δι¬ 
αδικασιών πρόσληψης ανθρώπινου δυναμικού για την 
κάλυψη συγκεκριμένων θέσεων εργασίας με βάση τις 
νόμιμες διαδικασίες. 

3) Τηρεί τα Μητρώα του Προσωπικού στο οποίο κατα¬ 
γράφονται τα στοιχεία της ατομικής και οικογενειακής 
του κατάστασης, οι κάθε είδους μεταβολές στην εργα¬ 
σιακή του ζωή (προσλήψεις, απολύσεις, αλλαγές θέσεων 
εργασίας, αμοιβές, άδειες, απουσίες, αξιολογήσεις κ.λπ.) 
και τα προσόντα του. 

4) Σχεδιάζει και εισηγείται βελτιώσεις και παρακολου¬ 
θεί την εφαρμογή όλων των διαδικασιών που σχετίζο¬ 
νται με την απασχόληση των εργαζομένων, σύμφωνα με 
τις ισχύουσες διατάξεις (τήρηση ωραρίου, έγκριση και 
πραγματοποίηση υπερωριών κ.λπ.). 

5) Συγκεντρώνει τα στοιχεία απασχόλησης και τις μετα¬ 
βολές των στοιχείων των εργαζομένων που επηρεάζουν 
τις αμοιβές τους και ενημερώνει έγκαιρα τις αρμόδιες 
οικονομικές υπηρεσίες, ώστε να προωθείται έγκαιρα η 
πληρωμή των εργαζομένων και η απόδοση των ασφα¬ 
λιστικών εισφορών. 

6) Συνεργάζεται με τους Προϊσταμένους των επιμέ- 
ρους διοικητικών ενοτήτων του Νομικού Προσώπου 
και τους ενημερώνει για τις διαδικασίες που πρέπει να 
ακολουθούνται σε εργασιακά θέματα (διαχείριση παρου¬ 
σιών, υπερωριών, βεβαιώσεων προς το προσωπικό κλπ). 

7) Εκδίδει κάθε είδους βεβαιώσεις προς το προσωπικό 
για θέματα που άπτονται της απασχόλησής τους στο 
Νομικό Πρόσωπο. 

(β3) Αρμοδιότητες σε θέματα γραμματειακής υποστή¬ 
ριξης 

1) Μεριμνά για τη λειτουργία του Κεντρικού Πρωτο¬ 
κόλλου του Νομικού Προσώπου και διεκπεραιώνει τα 
σχετικά έγγραφα σε συνεργασία με τις γραμματείες των 
επιμέρους υπηρεσιών και τους προϊσταμένους της διεύ¬ 
θυνσης και των τμημάτων. 

2) Παρέχει γραμματειακή υποστήριξη προς τη διεύ¬ 
θυνση και τα τμήματά (τήρηση πρωτοκόλλου, διεκπε¬ 
ραίωση και αρχειοθέτηση αλληλογραφίας, θέματα προ¬ 
σωπικού κ.λπ.). 

3) Μεριμνά για τη λειτουργία του τηλεφωνικού κέ¬ 
ντρου του Νομικού Προσώπου. 

4) διεκπεραιώνει την αλληλογραφία που αφορά πολι¬ 
τιστικές δραστηριότητες όπως φροντίζει για την ορθή 
τήρηση αλληλογραφίας, την συνεχή παρακολούθηση 
της πορείας των δραστηριοτήτων, θέματα καλλιτεχνικού 
προσωπικού προσωπικού κ.λπ.). 

5) Υποδέχεται, καταχωρεί και διαχειρίζεται τις αιτήσεις 
εγγραφής ή διαγραφής μελών στα διάφορα τμήματα και 
τηρεί τα σχετικά αρχεία. 

6) Παρακολουθεί την τακτοποίηση οικονομικών συμ¬ 
μετοχών μηνιαίως και ενημερώνει τα μέλη που καθυστε¬ 
ρούν την πληρωμή των οικονομικών τους συμμετοχών, 
σε συνεργασία με το γραφείο οικονομικών. 

7) Μεριμνά για την φύλαξη, την καθαριότητα και την 
ευπρεπή εμφάνιση των πολιτιστικών εγκαταστάσεων 
και του εξοπλισμού τους. 


8) Τηρεί συγκεντρωτικά στοιχεία για την λειτουργία 
όλων των αθλητικών ενοτήτων του τμήματος σύμφωνα 
με τις οδηγίες του Προϊσταμένου. 

9) Υποδέχεται, καταχωρεί και διαχειρίζεται τις αιτήσεις 
εγγραφής ή διαγραφής μελών στα διάφορα τμήματα των 
αθλητικών εγκαταστάσεων και τηρεί τα σχετικά αρχεία. 

10) Παρακολουθεί την τακτοποίηση οικονομικών 
συμμετοχών μηνιαίως και ενημερώνει τους χρήστες των 
εγκαταστάσεων που καθυστερούν την πληρωμή των 
οικονομικών τους συμμετοχών. 

(γ) Αρμοδιότητες Οικονομικών Υπηρεσιών 

(γΐ) Αρμοδιότητες σε θέματα προϋπολογισμού και 
οικονομικής πληροφόρησης) 

1) Μεριμνά για την τήρηση του συστήματος κατάρ¬ 
τισης των Προϋπολογισμών του Νομικού Προσώπου. 

2) Συνεργάζεται με τις επιμέρους υπηρεσίες για την 
παροχή οικονομικών στοιχείων, κατευθύνσεων και προ¬ 
τύπων που θα επιτρέπουν την κατάρτιση από τις υπη¬ 
ρεσίες των προϋπολογισμών τους σε συνάρτηση με τα 
αντίστοιχα προγράμματά τους. 

3) Συγκεντρώνει τους επιμέρους προϋπολογισμούς 
των υπηρεσιών και διαμορφώνει και εισηγείται τους συ¬ 
νολικούς Προϋπολογισμούς του Νομικού Προσώπου 
προς έγκριση από τα αρμόδια όργανα. 

4) Παρακολουθεί την εκτέλεση των Προϋπολογισμών, 
επισημαίνει τις αποκλίσεις μεταξύ απολογιστικών και 
προϋπολογιστικών μεγεθών, μεριμνά για την ερμηνεία 
των αποκλίσεων και εισηγείται τις αναγκαίες διορθωτικές 
ενέργειες. 

5) Συνεργάζεται με τις υπόλοιπες υπηρεσίες για την 
τήρηση των διαδικασιών αμφίδρομης ενημέρωσης και 
ροής των οικονομικών πληροφοριών που σχετίζονται με 
την εκτέλεση και την αναθεώρηση των προϋπολογισμών 
κάθε υπηρεσίας. 

6) Μεριμνά για την σύνταξη και υποβολή στα αρμόδια 
όργανα των περιοδικών οικονομικών απολογιστικών 
στοιχείων, σύμφωνα με το σύστημα οικονομικής πλη¬ 
ροφόρησης που εφαρμόζεται. 

7) Παρακολουθεί την κατάρτιση και την εξέλιξη των 
ταμειακών προγραμμάτων του Νομικού Προσώπου. Δι¬ 
ερευνά τις ταμειακές ανάγκες και εισηγείται τις κατάλ¬ 
ληλες μεθόδους για την αντιμετώπιση των ταμειακών 
αναγκών. Μεριμνά για την εφαρμογή των αποφάσεων 
που σχετίζονται με την κάλυψη των ταμειακών αναγκών 
του Νομικού Προσώπου. 

8) Συνεργάζεται με τις τράπεζες και μεριμνά για την 
αξιοποίηση των διαθεσίμων του Νομικού Προσώπου. 

(γ2) Αρμοδιότητες σε θέματα λογιστηρίου και απο¬ 
θηκών 

9) Τηρεί το σύστημα λογιστικής απεικόνισης των οι¬ 
κονομικών πράξεων του Νομικού Προσώπου (Γενική 
και αναλυτική λογιστική). Τηρεί τις σχετικών λογιστικές 
διαδικασίες καθώς και τα αντίστοιχα λογιστικά βιβλία και 
στοιχεία που προβλέπονται από την νομοθεσία. 

10) Τηρεί τα αρχεία των κάθε είδους παραστατικών 
που απαιτούνται για την ενημέρωση του συστήματος 
λογιστικής απεικόνισης των οικονομικών πράξεων του 
Νομικού Προσώπου. 

11) Παρακολουθεί και μεριμνά για την εκπλήρωση 
όλων των φορολογικών και ασφαλιστικών υποχρεώσε¬ 
ων του Νομικού Προσώπου. 

12) Παρακολουθεί και ελέγχει τη λογιστική συμφωνία 
των δοσοληπτικών λογαριασμών με τράπεζες, προμη¬ 
θευτές, πιστωτές και άλλους συναλλασσομένους με το 
Νομικό Πρόσωπο, καθώς και των δοσοληπτικών λογα¬ 
ριασμών με το Δήμο. 

13) Εκδίδει τις λογιστικές και οικονομικές καταστάσεις 
που συνδέονται με το τηρούμενο λογιστικό σχέδιο (π.χ. 
ισολογισμοί και αποτελέσματα χρήσης) και ενημερώνει 
σχετικά τα αρμόδια όργανα του Νομικού Προσώπου με 
βάση τις ισχύουσες διαδικασίες. 

14) Παρέχει κάθε είδους πληροφόρηση προς τα αρ¬ 
μόδια όργανα για την εξέλιξη των λογιστικών μεγεθών 
του Νομικού Προσώπου. 

15) Μεριμνά για την παροχή κάθε είδους στοιχείων 
που ζητούνται από Δημόσιες / Ελεγκτικές Υπηρεσίες 
σύμφωνα με τις διαδικασίες που ισχύουν εκάστοτε. 

16) Τηρεί ειδικά συστήματα λογιστικής και οικονομικής 
διαχείρισης Προγραμμάτων και Έργων στα οποία συμ¬ 
μετέχει το Νομικό Πρόσωπο και που χρηματοδοτούνται 
από το Πρόγραμμα Δημοσίων Επενδύσεων ή/και από 
ευρωπαϊκούς ή διεθνείς πόρους. 

17) Τηρεί αρχείο Παραστατικών Διαχείρισης των προ¬ 
ηγουμένων προγραμμάτων και έργων σύμφωνα με τα 
προβλεπόμενα στους ειδικούς κανονισμούς των φορέων 
από τους προέρχεται η σχετική χρηματοδότηση. 

18) Μεριμνά για την ετοιμασία των περιοδικών οικο¬ 
νομικών αναφορών που σχετίζονται με την πρόοδο των 
προηγουμένων προγραμμάτων και έργων. 

19) Τηρεί το αρχείο συμβάσεων για υπηρεσίες, έργα 
και προμήθειες που αναθέτει το Νομικό Πρόσωπο. Πα- 
ραλαμβάνει και ελέγχει τα κάθε φύσης παραστατικά 
που απαιτούνται κατά περίπτωση για την πληρωμή των 
οφειλών του Νομικού Προσώπου στους αντίστοιχους 
δικαιούχους και ελέγχει την ύπαρξη των προϋποθέσεων 
για τη διενέργεια πληρωμών με βάση τις διατάξεις των 
αντιστοίχων συμβάσεων. 

20) Ελέγχει την πρόβλεψη των οφειλών στους αντί¬ 
στοιχους κωδικούς του προϋπολογισμού του Νομικού 
Προσώπου και ελέγχει την επάρκειας των αντίστοιχων 
πιστώσεων. 

21) Εκδίδει τα εντάλματα πληρωμής των οφειλών του 
Νομικού Προσώπου και τα αποστέλλει στο Ταμείο για 
πληρωμή. 

22) Μεριμνά για την παραλαβή από τους αντίστοιχους 
προμηθευτές των κάθε είδους υλικών παγίων (μηχανή¬ 
ματα - εξοπλισμός) ή αναλωσίμων που απαιτεί η λειτουρ¬ 
γία του Νομικού Προσώπου. 

23) Μεριμνά για την ενημέρωση των διαχειριστικών 
βιβλίων των αποθηκών (κατά ποσότητα και αξία) με τα 
εισαγόμενα και εξαγόμενα είδη, και την τήρηση των 
διαδικασιών χορήγησης των ειδών που τηρούνται στα 
αποθέματα των αποθηκών του Νομικού Προσώπου. 

24) Παρακολουθεί τα αποθέματα των αποθηκών και 
διατυπώνει εισηγήσεις για την ανάγκη ανανέωσής τους. 
Συνεργάζεται σχετικά με τις υπηρεσίες που κάνουν χρή¬ 
ση των υλικών των αποθηκών. 

25) Τηρεί το αρχείο των παγίων κινητών περιουσια¬ 
κών στοιχείων του Νομικού Προσώπου (μηχανήματα, 


οχήματα, συσκευές, εξοπλισμός κ.λπ.) και παρακολουθεί 
την κατανομή των παγίων αυτών στις υπηρεσίες του. 

26) Μεριμνά για την τήρηση των διαδικασιών των πε¬ 
ριοδικών απογραφών των κάθε είδους υλικών και εξο¬ 
πλισμού του Νομικού Προσώπου. 

27) Συγκεντρώνει τα στοιχεία μεταβολών και των αντί¬ 
στοιχων καταβληθέντων παροχών ή καταλογισθέντων 
ποσών προς το προσωπικό του Νομικού Προσώπου, που 
έχουν επίδραση στην διαμόρφωση των αμοιβών του και 
μεριμνά για την έκδοση των μισθολογικών καταστάσεων 
και την πληρωμή των αμοιβών. 

28) Μεριμνά για τη έκδοση βεβαιώσεων καταβληθει- 
σών αμοιβών προς το προσωπικό του Νομικού Προ¬ 
σώπου και για τον υπολογισμό και την απόδοση προς 
τα ασφαλιστικά ταμεία των αντίστοιχων ασφαλιστικών 
εισφορών. 

(γ3) Αρμοδιότητες σε θέματα προμηθειών υλικών / 
εξοπλισμού / υπηρεσιών 

29) Σχεδιάζει τις εσωτερικές διαδικασίες για την κα¬ 
τάρτιση του προγράμματος απαιτουμένων προμηθειών 
και υπηρεσιών του Νομικού Προσώπου, συγκεντρώνει τις 
αιτήσεις των υπηρεσιών, εξετάζει την σκοπιμότητα αυτών 
και διαμορφώνει περιοδικά προγράμματα για την προμή¬ 
θεια κάθε είδους υλικών, εξοπλισμού και υπηρεσιών και ει- 
σηγείται αυτά για έγκριση στα αρμόδια όργανα (υλικά για 
την εκτέλεση τεχνικών έργων, ανταλλακτικά, λιπαντικά, 
καύσιμα, μηχανήματα, εργαλεία, έπιπλα, είδη γραφείου, 
μισθώσεις μεταφορικών μέσων, ασφαλίσεις κ.λπ.). 

30) Διενεργεί έρευνες αγοράς για την τεκμηρίωση της 
διαθεσιμότητας των ειδών ή των υπηρεσιών που ενδι¬ 
αφέρουν το Νομικό Πρόσωπο και τη λήψη στοιχείων 
τιμών προμήθειας ή υπηρεσίας. 

31) Διενεργεί τις διαδικασίες για την ανάθεση των προ¬ 
μηθειών και των συμβάσεων παροχής υπηρεσιών, ήτοι 
μεριμνά για την κατάρτιση προδιαγραφών σε συνερ¬ 
γασία με τα αρμόδια κάθε φορά τμήματα του Νομικού 
Προσώπου, καταρτίζει το σχέδιο της διακήρυξης, των 
συμβάσεων και όλων των αποφάσεων και εισηγείται τη 
συγκρότηση όλων των επιτροπών που απαιτούνται (διε¬ 
νέργειας διαγωνισμών, αξιολόγησης των προσφορών και 
παραλαβής των ειδών) στο κάθε φορά αποφαινόμενο 
όργανο, παρακολουθεί τη λειτουργία τους και γενικά 
μεριμνά για όλα τα ζητήματα που αφορούν την εκτέλεση 
κάθε προμήθειας ή υπηρεσίας μέχρι και την οριστική 
παραλαβή της σύμφωνα με τις ισχύουσες διατάξεις. 

32) Μεριμνά για την τήρηση των διαδικασιών χαρακτη¬ 
ρισμού υλικών / εξοπλισμού ως άχρηστων ή ως υλικών 
που πλεονάζουν και τηρεί τις διαδικασίες καταστροφής, 
απομάκρυνσης ή εκποίησης των υλικών αυτών. 

33) Τηρεί τα πληροφοριακά αρχεία και έγγραφα των 
συμβάσεων προμηθειών και υπηρεσιών (αρχείο προμη- 
θευμένων ειδών, αρχείο προμηθευτών, αρχείο φακέλων 
προμηθειών). 

(γ4) Αρμοδιότητες σε θέματα εσόδων και περιουσίας 

34) Τηρεί τις σχετικές διαδικασίες και εκδίδει βεβαιώ¬ 
σεις που σχετίζονται με την είσπραξη διαφόρων δικαιω¬ 
μάτων ή εισφορών προς το Νομικό Πρόσωπο. 

35) Παρακολουθεί και μεριμνά για την τήρηση όλων 
των οικονομικών δοσοληψιών που σχετίζονται με τη 

λειτουργία της παροχής υπηρεσιών του Νομικού Προ¬ 
σώπου μέσω των διοικητικών ενοτήτων του (Παιδικοί 
σταθμοί, καλλιτεχνική εκπαίδευση κ.λπ.). 

36) Τηρεί τις διαδικασίες που σχετίζονται με την απο¬ 
δοχή και την αξιοποίηση των δωρεών και των κληροδο¬ 
τημάτων προς το Νομικό Πρόσωπο, σύμφωνα με τους 
αντίστοιχους όρους. 

37) Τηρεί τα αρχεία της ακίνητης περιουσίας του Νο¬ 
μικού Προσώπου σε ηλεκτρονική και φυσική μορφή 
(φάκελοι με στοιχεία περιγραφικά και ιδιοκτησιακά έγ¬ 
γραφα). 

38) Μεριμνά για την διερεύνηση μεθόδων αξιοποίη¬ 
σης της ανωτέρω ακίνητης περιουσίας και διατυπώνει 
σχετικές εισηγήσεις προς τα αρμόδια όργανα. 

39) Μεριμνά για την προώθηση της αξιοποίησης της ανω¬ 
τέρω ακίνητης περιουσίας σύμφωνα με τις σχετικές αποφά¬ 
σεις του Νομικού Προσώπου και τη διαχείριση της εκμετάλ- 
λευσηςτης ακίνητης περιουσίας (π.χ. κατάρτιση συμβάσεων 
μισθώσεων, μέριμνα είσπραξης μισθωμάτων κ.λπ.). 

ΜΕΡΟΣ 3 

ΔΙΟΙΚΗΣΗ - ΕΠΟΠΤΕΙΑ - ΣΥΝΤΟΝΙΣΜΟΣ 

Άρθρο 5 

Διοίκηση - Εποπτεία - Συντονισμός 

Ι.Το Νομικό Πρόσωπο διοικείται από το Διοικητικό 
Συμβούλιο που ορίζεται από το Δημοτικό Συμβούλιο 
του Δήμου Ρήγα Φεραίου, από το οποίο εξαρτάται και 
εποπτεύεται, όπως ορίζεται ειδικότερα από τις κείμενες 
διατάξεις. 

2. Των υπηρεσιών του Νομικού Προσώπου προΐσταται 
ο Πρόεδρος του Διοικητικού Συμβουλίου ο οποίος επο¬ 
πτεύει και ελέγχει τις υπηρεσίες έτσι ώστε να εξασφαλί¬ 
ζεται με αποδοτικό τρόπο η αποτελεσματικότητα στην 
επίτευξη των περιοδικών στόχων και προγραμμάτων 
που αποφασίζονται από το Διοικητικό Συμβούλιο. Σε 
περίπτωση απουσίας ή κωλύματος του Προέδρου, αυτός 
αναπληρώνεται από τον Αντιπρόεδρο του Διοικητικού 
Συμβουλίου. 

3. Για την καλύτερη εξυπηρέτηση των κατοίκων είναι 
δυνατόν να λειτουργήσουν αποκεντρωμένες υπηρεσίες 
υπό μορφή παραρτημάτων των διαφόρων υπηρεσιών 
του Νομικού Προσώπου.Τα παραρτήματα αυτά ανήκουν 
διοικητικά στις αντίστοιχες υπηρεσίες του Νομικού Προ¬ 
σώπου. Εφόσον στις αποκεντρωμένες υπηρεσίες οι πα¬ 
ρεχόμενες υπηρεσίες είναι κοινωνικού χαρακτήρα (όπως 
φροντίδα παιδιών, ηλικιωμένων, αθλητικές ή πολιτιστι¬ 
κές δραστηριότητες κ.λπ.), συγκροτούνται, με απόφαση 
του Διοικητικού Συμβουλίου του Νομικού Προσώπου, 
αντίστοιχες άμισθες επιτροπές, στις οποίες συμμετέχουν 
τουλάχιστον δύο (2) εκπρόσωποι των χρηστών των πα- 
ρεχομένων υπηρεσιών και ένας υπάλληλος της αποκε¬ 
ντρωμένης υπηρεσίας, οριζόμενος από τον Πρόεδρο 
του Διοικητικού Συμβουλίου του Νομικού Προσώπου, 
ως πρόεδρος. Οι επιτροπές αυτές εισηγούνται για την 
καλύτερη λειτουργία, διαπιστώνουν τυχόν προβλήματα 
που δημιουργούνται και διατυπώνουν σχετικές προτά¬ 
σεις στο Διοικητικό Συμβούλιο του Νομικού Προσώπου 
για την καλύτερη εξυπηρέτηση των κατοίκων. 


4. Όλες οι υπηρεσίες του Νομικού Προσώπου συνερ¬ 
γάζονται κατά το σχεδίασμά και την παρακολούθηση 
εφαρμογής των περιοδικών προγραμμάτων και γενικά 
των προγραμμάτων δράσης του Νομικού Προσώπου. 

5. Ο Πρόεδρος του Διοικητικού Συμβουλίου δύναται 
να συγκαλεί περιοδικά ή κατά περίπτωση Συντονιστικά 
Συμβούλια στα οποία μετέχουν με εκπροσώπους τους 
το σύνολο ή μέρος (ανάλογα με ομοιογενή θεματικά 
αντικείμενα) των υπηρεσιών του Νομικού Προσώπου. 
Παράλληλα, και για την βελτίωση της αποτελεσματικό- 
τητας και απόδοσηςτου έργουτου Νομικού Προσώπου, 
είναι δυνατός ο ορισμός, με απόφαση του Προέδρου: 

(α) Μόνιμων ή κατά περίπτωση διατμηματικών επιτρο¬ 
πών ή ομάδων εργασίας για την επεξεργασία ζητημάτων 
που αφορούν περισσότερες διοικητικές ενότητες του 
Νομικού Προσώπου. 

(β) Ομάδων διοίκησης έργου ή προγράμματος. 

(γ) Συντονιστών (ρΐΌ]θςΐ ΓΠ3Π39ΘΓ5) για την εκτέλεση 
έργων ή προγραμμάτων με αξιοποίηση προσωπικού και 
από διάφορες διοικητικές ενότητες. 

(δ) Υπαλλήλων - συνδέσμων μεταξύ διοικητικών ενο¬ 
τήτων με ισχυρή αλληλεξάρτηση. 

Άρθρο 6 

Αρμοδιότητες Προϊσταμένων 

Διοικητικών Ενοτήτων 

Ο Προϊστάμενος μιας διοικητικής ενότητας (Αυτοτε¬ 
λούς Τμήματος) ευθύνεται έναντι του αμέσως υπερκεί¬ 
μενου διοικητικού επιπέδου για την αποτελεσματική 
και αποδοτική εκτέλεση των λειτουργιών της ενότητας, 
προγραμματίζοντας, οργανώνοντας, συντονίζοντας και 
ελέγχοντας τις επί μέρους δραστηριότητες, έτσι ώστε να 
εκπληρώνονται οι περιοδικοί στόχοι του Νομικού Προ¬ 
σώπου με βάση τα αντίστοιχα προγράμματα δράσης. 

Ειδικότερα ο προϊστάμενος της διοικητικής ενότητας: 

1) Διατυπώνει σε συνεργασία με το ιεραρχικά ανώτε¬ 
ρο διοικητικό επίπεδο τους στόχους και τα προγράμ¬ 
ματα δράσης της διοικητικής ενότητας καθώς και τους 
αντίστοιχους προϋπολογισμούς, σε συνεργασία με τις 
οικονομικές υπηρεσίες. 

2) Φροντίζει για την υλοποίηση των κατά περίπτω¬ 
ση αποφάσεων των ιεραρχικά ανωτέρων διοικητικών 
επιπέδων. 

3) Υπογράφει τα σχετικά έγγραφα για τις αποφάσεις 
που αποκεντρώνονται στον υπηρεσιακό μηχανισμό μετά 
από εξουσιοδότηση του Προέδρου του Διοικητικού Συμ¬ 
βουλίου. 

4) Μεριμνά για την στελέχωση, την οργάνωση, τον 
συντονισμό και τον έλεγχο των δραστηριοτήτων της 
διοικητικής ενότητας με τρόπο ώστε να υλοποιούνται 
αποτελεσματικά τα προγράμματα δράσης και οι κατά 
περίπτωση αποφάσεις ή εντολές. 

5) Μεριμνά για τη βελτίωση της αποτελεσματικότητας 
της δράσης της διοικητικής ενότητας, τη βελτίωση της 
απόδοσηςτου ανθρώπινου δυναμικού και των τεχνικών 
μέσων, την καλύτερη εξυπηρέτηση των δημοτών και την 
καλύτερη ανταπόκριση της ενότητας στις τοπικές ανάγκες. 

6) Εποπτεύει, αξιολογεί και κατευθύνει το προσωπικό 
της διοικητικής ενότητας, μεριμνώντας για την ανάπτυξη 
και επιμόρφωσή του, τη βελτίωση των συνθηκών εργα¬ 
σίας και τη διατήρηση αρμονικών εργασιακών σχέσεων. 

7) Ετοιμάζει τους περιοδικούς απολογισμούς των προ¬ 
γραμμάτων δράσεις της διοικητικής ενότητας και τους 
αντίστοιχους οικονομικούς απολογισμούς σε συνεργα¬ 
σία με τις οικονομικές υπηρεσίες. 

8) Παραλαμβάνει την αλληλογραφία που σχετίζεται 
με τις αρμοδιότητες της διοικητικής μονάδας του, την 
χαρακτηρίζει και την διανέμει στις αρμόδιες υπηρεσι¬ 
ακές μονάδες ή υπαλλήλους παρέχοντας τις αναγκαίες 
οδηγίες για τις ενέργειες που πρέπει να γίνουν. 

9) Εισηγείται για θέματα αρμοδιότητας της διοικητικής 
ενότητας προς τον προϊστάμενο του ανώτερου ιεραρχι¬ 
κά επιπέδου και τον Πρόεδρο του Διοικητικού Συμβουλί¬ 
ου και παρίσταται, εφόσον απαιτηθεί, στις συνεδριάσεις 
συλλογικών οργάνων και επιτροπών. 

10) Έχει το δικαίωμα τροποποίησης ή απόρριψης των 
υπηρεσιακών εισηγήσεων των κατώτερων ιεραρχικά επι¬ 
πέδων με ενυπόγραφη πάντοτε σημείωση του στα σχετικά 
έγγραφα και παράλληλη υποχρέωση έγκαιρης και αιτιολο¬ 
γημένης ενημέρωσηςτου ανώτερου ιεραρχικά επιπέδου. 

11) Έχει την ευθύνη ελέγχου και θεώρησης όλων των 
εγγράφων των υπαλλήλων της διοικητικής ενότητας που 
εποπτεύει. 

12) Δέχεται τους πολίτες και παρέχει τις αναγκαίες δι¬ 
ευκρινίσεις σε περιπτώσεις παραπόνων και διαφορών 
σχετικών με τις υπηρεσίες που εποπτεύει. Εισηγείται 
συστήματα ενημέρωσης των δημοτών σχετικά με τις 
προσφερόμενες υπηρεσίες του Νομικού Προσώπου. 

13) Συνεργάζεται με προϊσταμένους των άλλων διοικη¬ 
τικών ενοτήτων του Νομικού Προσώπου ήτουΔήμουγια 
τον συντονισμό και την ολοκλήρωση των λειτουργιών. 

ΜΕΡΟΣ 4 

ΘΕΣΕΙΣ ΠΡΟΣΩΠΙΚΟΥ 


14) Συνεργάζεται με φορείς εκτός Νομικού Προσώ¬ 
που που σχετίζονται με τις λειτουργίες της διοικητικής 
ενότητας. 

15) Είναι υπεύθυνος για την νομιμότητα των ενεργειών 
της διοικητικής μονάδας του. 

16) Παρακολουθεί τη νομοθεσία, τις εξελίξεις της επι¬ 
στήμης και τεχνολογίας και τις εξελίξεις στον τοπικό, 
ελληνικό και διεθνές περιβάλλον, που έχουν σχέση με 
τις λειτουργίες της διοικητικής ενότητας. 

Ενημερώνει το προσωπικό και μεριμνά για την τήρη¬ 
ση των νομικών διατάξεων, την εφαρμογή καινοτομιών 
και την προσαρμογή της λειτουργίας της διοικητικής 
ενότητας στις εξελίξεις του εξωτερικού περιβάλλοντος. 

Άρθρο 7 

Κανονισμοί Λειτουργίας των Υπηρεσιών 

1) Οι αρμοδιότητες των επί μέρους οργανικών μονά¬ 
δων και των προϊσταμένων τους θεωρούνται ως η γενική 
περιγραφή του ρόλου τους και αποτελούν το βασικό 
πλαίσιο λειτουργίας τους. Λεπτομερέστερες περιγραφές 
αρμοδιοτήτων μπορούν να γίνουν με τη σύνταξη κανο¬ 
νισμών λειτουργίας των οργανικών μονάδων. 

2) Ο λεπτομερής τρόπος λειτουργίας της κάθε οργα¬ 
νικής μονάδας, οι θέσεις εργασίας, οι περιγραφές καθη¬ 
κόντων, οι διαδικασίες διοίκησης και λειτουργίας, καθώς 
και ο τρόπος λειτουργίας των παραρτημάτων, ορίζονται 
με αποφάσεις του Προέδρου του Διοικητικού Συμβουλί¬ 
ου ή καθορίζονται με ειδικούς κανονισμούς λειτουργίας 
που συντάσσονται με απόφαση του Προέδρου μετά από 
εισήγηση των αρμόδιων προϊσταμένων. 


Άρθρο 8 

ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ 
ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 


1. Οι οργανικές θέσεις του μονίμου προσωπικού του Νομικού Προσώπου διακρίνονται στις εξής κατηγορίες: 

Α. Πανεπιστημιακής Εκπαίδευσης (ΠΕ). 

Β. Τεχνολογικής Εκπαίδευσης (ΤΕ). 

Γ. Δευτεροβάθμιας Εκπαίδευσης (ΔΕ). 

Δ. Υποχρεωτικής Εκπαίδευσης (ΥΕ). 

Τα προσόντα διορισμού περιγράφονται στο π.δ. 37α/1987, στο π.δ. 22/1990 και στο π.δ. 50/2001, όπως εκάστοτε 
ισχύουν. 


2. Στην κατηγορία Πανεπιστημιακής Εκπαίδευσης υπάγονται οι εξής κλάδοι και προ 

βλέπονται αντίστοιχα θέσεις: 

ΚΛΑΔΟΙ ΠΕ 

Υπηρετούντες 

Κενές συσταθείσες θέσεις 

Σύνολο θέσεων 

ΠΕ Νηπιαγωγών 

1 

1 

2 

Σύνολο θέσεων ΠΕ 

1 

1 

2 


Στην κατηγορία Τεχνολογικής Εκπαίδευσης υπάγονται οι εξής κλάδοι και προβλέπονται αντίστοιχα οι παρακάτω 
θέσεις: 


ΚΛΑΔΟΙ ΤΕ 

Υπηρετούντες 

Κενές θέσεις 

Σύνολο θέσεων στον ΟΕΥ 

ΤΕ Βρεφονηπιοκόμων 

1 

0 

1 

Σύνολο θέσεων ΤΕ 

1 

0 

1 


4. Στην κατηγορία Δευτεροβάθμιας Εκπαίδευσης υπάγονται οι εξής κλάδοι και προβλέπονται αντίστοιχα οι πα¬ 
ρακάτω θέσεις: 

ΚΛΑΔΟΙ ΔΕ 

Υπηρετούντες 

Κενές θέσεις 

Σύνολο θέσεων στον ΟΕΥ 

ΔΕ Μαγείρων 

1 

0 

1 

Σύνολο θέσεων ΔΕ 

1 

0 

1 


5. Στην κατηγορία Υποχρεωτικής Εκπαίδευσης υπάγονται οι εξής κλάδοι και προβλέπονται αντίστοιχα οι παρα¬ 
κάτω θέσεις: 


ΚΛΑΔΟΙΥΕ 

Υπηρετούντες 

Κενές θέσεις 

Σύνολο θέσεων στον ΟΕΥ 

ΥΕ Βοηθών Μαγείρων 

2 

0 

2 

Σύνολο θέσεων ΥΕ 

2 

0 

2 


Άρθρο 9 

ΠΡΟΣΩΡΙΝΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 
Δεν υπάρχουν προσωρινές θέσεις με αυτές κενούμενες με οποιονδήποτε τρόπο, καταργούνται. 

Άρθρο 10 

ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 
Δεν υπάρχουν οργανικές θέσεις που καλύπτονται από προσωπικό με σύμβαση εργασίας ιδιωτικού δικαίου αο¬ 
ρίστου χρόνου (ΙΔΑΧ). 

Άρθρο 11 

ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 
Προβλέπονται επτά (7) θέσεις προσωπικού με σύμβαση εργασίας ιδιωτικού δικαίου ορισμένου χρόνου, διαφόρων 
ειδικοτήτων, για την αντιμετώπιση εποχικών ή άλλων περιοδικών ή πρόσκαιρων αναγκών, σύμφωνα με τις κείμενες 
διατάξεις. 

ΜΕΡΟΣ 5 

ΟΙΚΟΝΟΜΙΚΑ ΣΤΟΙΧΕΙΑ 
Άρθρο 12 

Οικονομικά στοιχεία 

Προβλέφθηκε ο εξής αριθμός νέων θέσεων ανά κατηγορία: 

Α' 

ΚΑΤΗΓΟΡΙΑ ΠΕ 

ΠΡΟΒΛΕΠΟΜΕΝΕΣ ΝΕΕΣ ΟΡΓΑΝΙΚΕΣ ΘΕΣΕΙΣ: 1 
Η δαπάνη του καταληκτικού κλιμακίου της κατηγορίας ΠΕ είναι η εξής: 

ΜΚ19 

ΒΑΣΙΚΟΣ ΜΙΣΘΟΣ: 2.154 XI (ΘΕΣΕΙΣ) = 2.154 ΕΥΡΩ 
ΕΤΗΣΙΑ ΔΑΠΑΝΗ: 2.154x12 =25.848 ΕΥΡΩ 
ΣΥΝΟΛΟ ΤΗΣ ΕΤΗΣΙΑΣ ΔΑΠΑΝΗΣ 

25.848 ΕΥΡΩ 

ΣΥΝΟΛΟ ΑΝΩΤΕΡΩ ΠΟΣΟΥ * 2 
25.848 ΕΥΡΩ *2= 51.696 ΕΥΡΩ 

ΤΟ ΣΥΝΟΛΟ ΤΩΝ ΤΑΚΤΙΚΩΝ ΕΣΟΔΩΝ ΤΟΥ ΝΠΔΔ ΑΝΕΡΧΟΝΤΑΙ ΓΙΑ ΤΟ ΕΤΟΣ 2014 ΣΤΟ ΠΟΣΟ: 

175.077,00 ΕΥΡΩ 

ΤΟ ΣΥΝΟΛΟ ΤΩΝ ΤΑΚΤΙΚΩΝ ΕΣΟΔΩΝ ΤΟΥ ΝΠΔΔ ΑΝΕΡΧΟΝΤΑΙ ΓΙΑ ΤΟ ΕΤΟΣ 2015 ΣΤΟ ΠΟΣΟ: 

161.597,00 ΕΥΡΩ 

ΣΥΝΟΛΟ ΤΑΚΤΙΚΩΝ ΕΣΟΔΩΝ ΕΤΩΝ 2014 ΚΑΙ 2015 
175.077,00 ΕΥΡΩ + 161.597,00 ΕΥΡΩ 
= 336.674 ΕΥΡΩ 

ΜΕΣΟΣ ΟΡΟΣ ΤΩΝ ΤΑΚΤΙΚΩΝ ΕΣΟΔΩΝ 
336.674 ΕΥΡΩ: 2 
= 168.377 ΕΥΡΩ 

Συνεπώς από τα ανωτέρω προκύπτει ότι πληρούται η προϋπόθεση του άρθρου 10 παρ. 3 του ν. 3584/2007, για τη 
σύσταση θέσεων, καθώς ο μέσος όρος των τακτικών εσόδων των δύο (2) τελευταίων ετών είναι διπλάσιος του ποσού 
στο οποίο ανέρχεται η ετήσια δαπάνη που προκύπτει αν πολλαπλασιάσουμε τον βασικό μισθό του καταληκτικού 
μισθολογικού κλιμακίου των κλάδων ΠΕ,ΤΕ,ΔΕ και ΥΕ επί του αριθμού των προτεινόμενων οργανικών θέσεων για κάθε 
κλάδο, προσθέσουμε τα ποσά και στη συνέχεια πολλαπλασιάσουμε το αποτέλεσμα που προκύπτει επί τον αριθμό 2. 

ΜΕΡΟΣ 6 

ΠΡΟΪΣΤΑΜΕΝΟΙ ΥΠΗΡΕΣΙΩΝ 


Άρθρο 13 

Προϊστάμενοι Υπηρεσιών 


Προϊστάμενοι των Αυτοτελών Τμημάτων της οργανωτικής δομής του νομικού προσώπου τοποθετούνται, σύμφωνα 
με τις κείμενες διατάξεις, υπάλληλοι των ακόλουθων κλάδων: 


ΔΙΟΙΚΗΤΙΚΗ ΕΝΟΤΗΤΑ 
(Οργανική μονάδα) 

ΚΛΑΔΟΣ 

Αυτοτελούς Τμήματος Κοινωνικής Προστασίας και Αλληλεγγύης, 
Παιδείας, Πολιτισμού και Αθλητισμού 

ΠΕ ΝΗΠΙΑΓΙΩΓΟΣ ήΤΕ ΒΡΕΦΟΝΗΠΙΟΚΟΜΟΣ 

Αυτοτελούς Τμήματος Υπηρεσιών Υποστήριξης 

ΠΕ ΝΗΠΙΑΓΩΓΩΝ ή ΤΕ ΒΡΕΦΟΝΗΠΙΟΚΟΜΟΣ 


ΜΕΡΟΣ 6 

ΤΕΛΙΚΕΣ ΔΙΑΤΑΞΕΙΣ 

Άρθρο 14 

Τελικές διατάξεις 

1) Κατά την έναρξη της ισχύος του παρόντος Οργανι¬ 
σμού οι υπηρετούντες στο Νομικό Πρόσωπο υπάλλη¬ 
λοι κατατάσσονται στις αντίστοιχες θέσεις των σχετικών 
κλάδων. 

2) Η κατανομή του προσωπικού στις επί μέρους ορ¬ 
γανικές μονάδες γίνεται με απόφαση του Προέδρου 
του Διοικητικού Συμβουλίου, λαμβάνοντας υπόψη τις 
λειτουργικές ανάγκες των μονάδων, τα προσόντα, την 
πείρα και τις ειδικές γνώσεις των υπαλλήλων. 

3) Την ταμειακή υπηρεσία του Νομικού Προσώπου 
διεξάγει η ταμειακή υπηρεσία του Δήμου Ρήγα Φεραίου, 
βάσει των όσων ορίζουν οι διατάξεις των άρθρων 166 
παρ. 6 και 240 παρ. 2 του ν. 3463/2006. 

4) Αόγω έλλειψης διοικητικού προσωπικού, είναι δυ¬ 
νατή ή άσκηση της υπηρεσίας του Νομικού Προσώπου 
από διοικητικό υπάλληλο του Δήμου Ρήγα Φεραίου, βά¬ 
σει των όσων ορίζουν οι διατάξεις του άρθρου 49 του 
ν. 3584/2007. 

5) Η ισχύς του παρόντος Οργανισμού Εσωτερικών 
Υπηρεσιών αρχίζει από τη δημοσίευσή του στην Εφη¬ 


μερίδα της Κυβερνήσεως, οπότε παύει να ισχύει κάθε 
προηγούμενη σχετική απόφαση. 

ΑΚΡΟΤΕΛΕΥΤΙΟ ΑΡΘΡΟ: 

ΚΑΛΥΨΗ ΔΑΠΑΝΗΣ 

Από την απόφαση αυτή προκαλείται δαπάνη ύψους 

# 41.535,80 # € για το τρέχον έτος 2017 που θα καλυ¬ 
φθεί από τους αντίστοιχους ΚΑ του προϋπολογισμού 
του Νομικού Προσώπου, που αφορά στο ύψος δαπά¬ 
νης μισθοδοσίας του υπηρετούντος προσωπικού, (έως 
31.12.2017). 

Για τα επόμενα έτη προκαλείται ετήσια δαπάνη ύψους 

# 100.000,00 # €, η οποία θα προβλέπεται στους αντί¬ 
στοιχους προϋπολογισμούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 25 Σεπτεμβρίου 2017 

Με εντολή Συντονιστή 
Αποκεντρωμένης Διοίκησης 
Η Αναπληρώτρια Προϊσταμένη 
ΤμήματοςΤοπικής Αυτ/σης 
και Νομικών Προσώπων Λάρισας 

ΒΑΣΙΛΙΚΗ ΠΟΤΟΥΛΗ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























